Pajenn:Ar Prat - Nozveziou an arvor, 1909.djvu/67 - Wikimammenn\nPajenn:Ar Prat - Nozveziou an arvor, 1909.djvu/67\nAl laer bras a yoa astennet war e c’holc’hed, hogen n’oa ket kousket. Sevel a reas da zigemeret an hini a deue d’e welet.\nHep lavaret an distera tra a c’hellje seblantout eur rebech, an aotrou person a gomzas a Zoue, eus e vadelez hep muzul, eus e drugarez e-kenver ar bec’herien.\nAn torfetour a gavas iskis klevet komzou ker karantezus, rak n’oa ket boaz da gement-se. Gedal a rea, kredabl, e raje ar beleg rebechou c’houero d’ezan. Setu perak e sellas outan gant daoulagad sebezet p’e glevas o koms a bardon, a drugarez. Goude avat e lavaras ennan e-unan : « Petra ? ar beleg koz-ma, an den-ma am eus klasket laza hag am eus laeret, eo a deu brema da asten d’in an dourn evit sevel ac’hanoun dirak va daoulagad va-unan ! Dont a ra d’am frealzi pa ne dlie d’in nemet e valloz. O va Doue ! daoust ha gellout a rafe e vije c’hoaz eun drugarez bennak evidoun ? »\nHag epad ma lavare ar beleg e gomzou madelezus, ene ar pec’her a zeue da deneraat muioc’h-mui, a zigore frankoc’h-franka da zigemeret grasou an aotrou Doue, evel ma teu ar bokedou pep mintin da zispaka o deliennou evit tapout gliz an nenvou.\nAr zonj eus e vamm, kristenez vat, a zeuas da dreuzi e spered evel eun aezennig fresk en hanv a deu da drec’hi gwrez an deiz. Setu e zaoulagad leun a zaerou ; koueza a ra e-harz treid ar beleg, hag e lavar a-dreuz e c’hlac’har :\n— « Ya, truez, trugarez evit eul laer hag eur muntrer ! »\n— « Ac’hanta, va mignon, grit o kovesion… »\n— « Pa gerot, va zad. »\nOber a eure e govesion. Ha pa lavaras ar pec’her\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/67&oldid=159038 »\nKemmoù diwezhañ degaset d'ar bajenn-mañ d'an 13 Ebr 2020, da 16:44.


Feñch ha Mai-Louiz - Anjela Duval\nFeñch ha Mai-Louiz\nPa dimezas Feñch da Vai-Louiz ne oa ket bet kalz a didamper, nann, yod a oa bet da lein deiz an eured ‘vel an devejoù all, rak en desped d’e dud ‘oa dimezet Feñch, ur mab a di. Mai-Louiz ‘oa merc’h ur gwiader ha perc’henn netra, met ur plac’h dilu ha dir war he fas.\nEn amzer ma lâran dac’h e oa peurvuiañ an ozhac’h a vije mestr en ti. Nemet Mai- Louiz na intente ket an traoù er stumm-se. Divizet he devoa eus Feñch penaos pep hini a lakaje eus e gostez ha na vije ket ar memes hini a raje an holl blegennoù ; mat ‘oa se da Feñch, hag an intent a badas ur c’hrogad.\nSavet gante un tamm ostaliri war ar maez hag un ti-forn, a damm da damm e sav- jont ur stal darempredet mat ; met Feñch a blije dezhañ tañva ar boutailhoù ha zoken diroudañ hiniennoù da regaliñ e gamaladed. Mai-Louiz a groze, a stourme, ha trouz ha bec’h ha chao e-barzh al loch.\nA-benn ar fin ha Mai-Louiz kuit !… Pa na oa ket, emezi, a voaien da zont a-benn eus Feñch. Lakat a reas un toullad dilhad ‘n ur sac’h war he chouk ha « tius » hag en henchoù !… ‘n ur ober ‘bep seurt soñjoù. Pevar bugel ‘oa dija. Na ouie ket kaer etrezek pelec’h mont. Ur gintervez he devoa ‘kostez Bear, nemet na oa ket o c’hor- toz Mai-Louiz d’arruout er stumm-se war he c’hein, pell ac’hane !\nOber ‘rê tammoù diskuizhadennoù gant he sac’had du-mañ du-hont, pa gave un ti bihan bennak war ribl an hent ha peurvuiañ ti ur baourez kozh bennak, hag a gonte he zammig doare.\nGwech ‘vije roet ton de’i : « Feiz ‘vat neuze sur, mar boa kont evel-se, ‘peus graet mat o karzhañ, me am bije graet eveldoc’h ivez ‘vat, bremañ ‘welo !… »\nGwechoù all ‘vije dizaliet ha roet neubeut a don d’he c’haoz : « O ma na oa ken ‘met se ‘vat !… Me am eus tremenet gwashoc’h pikoù ‘vit se ha n’am beus biskoazh soñjet karzhañ kuit. » « Petra ? Mont er giz-se diwar-dro ho pugale hag ho loened ? Propoc’h ‘vefe deoc’h retorn sur ! »\nAr gaoz-se na blije ket kaer da Vai-Louiz rak he c’halon ‘oa chomet er gêr ha bis- koazh na devoa graet he c’hont da dremen hep retorn, c’hoant hepken de’i da reiñ ur gentel da Feñch.\nDa serr-noz e tigouezhas e ti he c’henitervez, ha da gontañ he c’haoz adarre. ‘Seblante ket houmañ ‘vat roiñ kalz a don da Vai-Louiz. Bepred ‘oa lojet ; nemet abred ‘oa diskwelet dei ‘oar skuizh ganti.\nHa Feñch n’arrue ket d’he c’hlask, moarvat en devoa klasket da gentañ e ti he c’ha-maradezed war-dro !…\nMai-Louiz, mall ganti da retorn d’ar gêr, na c’houlenne ket plegañ koulskoude, peo- tramant, gouez de’i, eo achu ganin dont a-benn eus Feñch. Ret eo din leuskel ane- zhañ da heugiñ ur pennad gant e streuvell, hag ar gomerezed a renko da gaout d’en zikour.\nUn devezh… daou devezh… a dremenas evel-se en daoust hag en gortoz ; gant he bugale ne oa ket ken nec’het-se rak Feñch ‘oa un tad mat. Met daou dra ‘oa war he spered : ur vamm-wiz da glodañ hag he mouchouer stamm nevez-flamm ‘devoa ankouezet e-pign eus penn he gwele-kloz. An trede deiz Feñch n’arrue ket bepred… Ma, ‘me Vai-Soaz, sur a-walc’h n’eo ket deut da gompren dezhañ etrezek pelec’h on deut…\nRet eo din reiñ da c’houzout dezhañ. Ma lakafen skrivañ dezhañ ha ‘m eus kavet labour da gannañ e kouent Bear. Degas din daou vugel, ar daou vrasañ, a vezo bevet ha skolaet war varc’had ma labour, ha me ‘vezo paeet eizh real bemdez. Evel-se bepred e ouvezo pelec’h e ran ma demeurañs.\nGraet ‘oa an taol raktal. Ha kerkent ha resevet he lizher gant Feñch, hag eñ o tapout hent Bear evel-just, nemet ne oa ket da gas ar vugale da Vai-Louiz, a c’hel- lit krediñ, d’he fediñ da retorn, ya !… Stad vras ‘oa e kalon Mai-Louiz o welout Feñch oc’h arruet, met ret ‘oa de’i ober un tamm bihan a « gomedi », pe ne vije talvezet netra he zec’hadenn.\nPediñ ‘reas Feñch e wreg da zont d’ar gêr gantañ.\n« Petra ? D’ar gêr ? eme Vai-Louiz, n’in ket laouen ! Me ‘m eus kavet labour amañ. Degas din un hanter eus ar vugale… rak te, sakrebie lonker, n’eus ket a voaien da zerc’hel bara ganit.\n—\tO Mai-Louiz ! Ma fried santel, retorn d’ar gêr ha me ‘cheñcho.\n—\tBiken ken war da dro, eme Vai-Louiz, pa n’eus kont ebet d’ober ganit !…\n—\tO Mai-Louiz kaezh ! En anv Doue ! Abalamour d’ar vugale !…\n—\tTeneraat a rez ma c’halon, Feñch, pa gomzez en anv Doue, nemet un dra a divi- zan kent retorn : ret-mat e vezo dit sentiñ dalc’hmat !\n—\tHag e rin, me ‘raio an holl blegennoù, met deus d’ar gêr ganin. »\nHa feiz ! setu int kontant o-daou… An dro-mañ ‘vat ‘oa Feñch a dougas ar sac’had war hent an distro. Ar genitervez eus he c’hostez ‘oa stad enni ivez o tisfoarañ eus Mai-Louiz. Hag ar vugaligoù a grias gant al levenez ‘n ur lammat da bokat d’o mamm hag a oa ivez daeroù en he daoulagad, ‘c’hellit krediñ.\nMai-Louiz moarvat he devoa bet a bep seurt soubennoù goude c’hoazh, rak Feñch ‘oa pell eus bezañ ur sant. Hag a-benn he devoa savet seizh bugel diwar o foan hag o labour (d’ar mare-se ne vije ket a sikourioù evit sevel bugale) ‘oa bet tenn an traoù alies. Met ar sorc’henn mont kuit ‘oa bet distoket diouti, daoust penaos ‘vije kont gant an doa- reoù, rak gwelet ‘devoa sklaer ‘oa c’hoazh gwelloc’h ar gêr evit an « ti kuit ».


Tu-kleiz (politikerezh) - Wikipedia\nPrezegenn Jaurès er Pré-Saint-Gervais (25 Mae 1913)\nAn tu-kleiz zo ur meizad politikel istorel. Hiriv pa gomzer eus tu-kleiz politikel e reer anv eus ur familh bolitikel ledan, hag a vod an holl strolladoù ha tudennoù a lavar stourm evit ur bed reishoc'h, a-enep an dizingalded etre an dud, hag evit o frankiz hiniennel. Peurliesañ e vez difennet gant an tu-kleiz an demokratelezh, al laikelezh, ar servijoù foran, ar sindikadoù, ar reolennoù a zifenn al labourerien hag ar sikourioù roet d'ar re baour. Met strolladoù zo eus an tu-kleiz pellañ n'eo ket tomm o c'halon ouzh an demokratelezh ; ha strolladoù zo eus an tu-kleiz-kreiz a zo tost o mennozhioù da re ar frankizourien war an dachenn ekonomikel.\nDiforc'hioù bras spontus zo bet, hag a zo c'hoazh, en tu-kleiz neuze. Etre ar gomunourien, ar sokialourien, ar sokial-demokratourien, an anarkourien, ar frankizelourien pe c'hoazh al lodenn eus an ekologourien, an emrenourien hag an dizalc'hourien a soñj emañ o flas en tu-kleiz, e c'hall bezañ diposupl en em glevout ken disheñvel eo o raktresoù politikel. Er broioù bet komunour ez eus bet harzet ha drouklazhet a-wechoù stourmerien eus strolladoù politikel eus an tu-kleiz ha ne oant ket komunourien (hag ar c'hontrol a zo gwir ivez).\nUnan eus elfennoù unaniñ gwellañ an tu-kleiz eo ar stourm a-enep an tu-dehoù ha dreist-holl an tu-dehoù pellañ.\nAdtapet diwar « https://br.wikipedia.org/w/index.php?title=Tu-kleiz_(politikerezh)&oldid=1933707 »\nKemmoù diwezhañ degaset d'ar bajenn-mañ d'an 3 Gen 2022, da 07:48.


brezhonek - Wikeriadur\nSavet diwar ar ger brezhon hag al lostger -ek.\nA denn d'ar brezhoneg (diwar-benn an unvezioù, ar fedoù yezh)\n« [...]. Ne vije ket c'hoarvezet m'ho pije anavezet tri ger brezhonek. » — (Roparz Hemon, An Aotrou BIMBOCHET e BREIZH, Skridoù Breizh, eil emb. 1942, p. 28.)\nA sell ouzh ar brezhoneg (diwar-benn an danvezioù studi)\n« Baragouinañ », ma c'heller roiñ d'ur verb gallek ur stumm brezhonek, eo ar ger implijet gant ar C'hallaoued da lavarout : komz fall ar galleg. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 9.)\nSavet e brezhoneg (diwar-benn ar skridoù, komzoù ar c'hanaouennoù, hag all)\nYa, m'am bije bet skiant da gregiñ da skrivañ pezhioù brezhonek adalek ar bloavezh 1905, gant ma vijent bet moulet holl pe embannet, ret e vefe kaout ur pikol levraoueg da glenkañ va oberennoù. — (Jarl Priel, Va Zammig Buhez, Al Liamm, 1954, p. 77.)\nN'eo ket gant pennadoù ar « Citoyen» e oa bet faezhet avat, met gant ur son vrezhonek lous ha fallakr, savet war don « An Hini Gozh », evit dispenn e enor, gant un debrer-beleien anvet ar Pennhêr. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 248.)\nLann brezhonek : brousgwez, krenn o ment, o anv spesad Ulex gallii\ngalleg : breton (fr) , en breton\nAdtapet diwar « https://br.wiktionary.org/w/index.php?title=brezhonek&oldid=321082 »\nKemmoù diwezhañ degaset d'ar bajenn-mañ d'an 28 Eos 2021, da 12:10.


Buhez ar Sent/1894/Tarak - Wikimammenn\nBuhez ar Sent/1894/Tarak\n◄ Fransez Borjia Tarak Seraphin ►\nann unnekved devez a viz here\nTarak a ioa eur zoudard koz, o chom er Silisii d’ar mare ma tougaz ann impalaer Dioklesian eul lezenn a varo a enep ar gristenien. O veza bet diskuillet da Vaksim, gouarner Tars, ar gouarner-ma her galvaz dirazhan, hag a gomzaz outhan evelhenn :\n« — Pehano oc’h euz ? » « — Kristen ounn, » a respountaz Tarak. « — N’e ket ann dra-ze a c’houlennann, eme Vaksim, livirit d’inn hoc’h hano. » « — Kristen ounn, » eme Darak adarre. Var gement-ma ar gouarner a roaz urs da derri he zent d’ar zoudard koz, enn eur lavaret d’ezhan : « — Arabad e d’ehoc’h respount eunn dra e plas eunn all. »\n« — Mad, eme Darak, kristen ounn, a lavarann d’ehoc’h eur vech c’hoaz, hag hennez eo va guir hano. Brema, mar oc’h euz c’hoant da c’houzout hirroc’h, va zad a rea Tarak ac’hanon, hag enn arme oann hanvet Viktor. » « — Pe seurt micher oc’h euz hag euz a be vro oc’h ? » « — Soudard ounn, ha Glaodiopolis enn Izaorii eo va bro ; mes, o veza m’oann kristen, em euz kuiteat ar zervich. » « — Penaoz oc’h euz bet ho kounje ? » « — Her goulennet em euz digant Publion, va c’habiten, hag hema en deuz hen roet d’inn raktal. »\nEtre daou, ar gouarner a ieaz da gear Mopsuest, ha Tarak a oue kaset di d’he heul. Eno Maksim a glaskaz adarre lakaat ar zoudard koz da adori ann idolou ; mes, o velet ne c’houneze netra varnhan, e lavaraz d’ar vourrevien : « — Dalc’hit he zaouarn var glaou beo ken na vezint rostet-holl. » « — Eur pez kaer evit ann dra-ze, eme Darak dioc’htu ; me n’em euz aoun nemed rak eunn tan, rak ann tan a bado da viken enn ifern. » « — Setu ho taouarn rostet-holl, eme ar gouarner ; daoust ha n’e ket poent d’ehoc’h beza fur ha kinnig ezans d’ann doueou ? » « — Ah ! eme Darak, c’houi gred oc’h deuet a benn ac’hanon dija ; n’oc’h ket erruet eno c’hoaz, a drugare Doue, ha ne erruot biken zoken. » « — Stagit anezhan, eme Vaksim, a-istribil oc’h eunn treust, he benn d’ann traon, ha c’houezit tan dindan gant keuneud hag a rai kalz moged. » « — Petra eme Darak, n’em euz ket bet aoun rak ho tan, ha e fell d’ehoc’h va spounta gant moged ! » « — Digasit guinegr ha c’hoalenn, eme ar gouarner, ha taolit anezho d’ezhan enn he fronellou. » « — Ho kuinegr n’e ket krenv, hag ho c’hoalenn n’euz blaz ebed ganthan, » eme ar zoudard koz. « — Lakit moutard etouez. » « — Me lavar d’ehoc’h, Maksim, eme Darak, ho pourrevien zo faziet ; mel eo o deuz roet d’inn e leac’h moutard. » Var gement-se ar gouarner a lavaraz : « — Aoualc’h evit hirio ; kasit-hen d’ar prizoun enn dro. »\nAdtapet diwar « https://br.wikisource.org/w/index.php?title=Buhez_ar_Sent/1894/Tarak&oldid=30743 »


Deomp de'i 2013 prederiañ diwar-benn stourm ar yezh - Culture Breizh\nD’an 19 a viz Genver e vo aozet breujoù « Deomp de’i » gant Kevre Breizh, e Karaez. An dalc’h zo lakaat ar gaoz war diazezoù ha palioù ar stourm evit adperc’hennañ hor yezh. Patrig Herve, prezidant ar gengevredigezh, a lavar hiroc’h.\nPerak bezañ dibabet aozañ breujoù « Deomp de’i » er mare-mañ ?\n« Deomp de’i » a oa anv manifestadeg miz Meurzh 2012 [s.o. Bremañ niv. 365 ha 367], lec’h ma oa deuet 12 000 den evit difenn ar brezhoneg hag ar gallaoueg. Pa vez bodet kement-se a dud, e vez keuz goude da chom hep bezañ gouest da vont pelloc’h. Alies e vez klevet tud o lârout : « Mont da vanifestiñ ur wech ouzhpenn, petra a cheñcho ? Petra a vo graet goude ? » Evit respont d’an daou c’houlenn- se, e oa bet soñjet aozañ devezhioù preder.\nEuskariz ar Su o deus prederiet war an danvez hag embannet o mennozhioù. Soñjal a ra deomp hon eus da dennañ gounid eus o skiant-prenet, n’eo ket en ur lakaat da dalvezout rik ar pezh o deus ijinet evit Euskadi, kemer skouer warno evit ar mod d’ober ne lavaran ket.\nUn dra all zo bet anat deomp en ur aozañ ar vanifestadeg : bruzunet eo an emsav. Pep hini a stourm evit e dachenn dezhañ. N’eus raktres sokial hollek ebet. Poent eo reiñ ur ster d’an holl stourmoù, diazezet war breder ar bloavezhioù 1970. Stad ar brezhoneg hiziv n’eo ket an hevelep hini ha tregont vloaz zo.\nLod a lavar ez eo tremen poent stourm en un doare pleustrek. Re a zivizoù, a gaozioù. Ya, met stourm evit petra ? Penaos ? Gant pe strategiezh ? Setu perak hon eus soñjet sevel ur preder hollek gant tri ahel sklaer. Da gentañ, adperc’hennañ ar yezh. Daoust hag an divyezhegezh eo ar pal ? Da eil, sevel ur strategiezh evit reiñ o flas d’ar brezhoneg ha d’ar gallaoueg er gevredigezh, goude bezañ bet studiet don stad an traoù e gwirionez, hag an doareoù. Da drede, toullañ un hent evit hon dazont hep bezañ enk warnomp gant soñjoù trumm a zisparti ac’hanomp.\nTraoù zo a c’hellfe mont war-raok er maremañ. Un diviz war an digreizennañ zo hiziv an deiz. Graet e vez anv eus kadarnaat karta Europa ar yezhoù ivez […]. Marteze a-walc’h ne vo cheñchamant don ebet. Penaos eta reiñ lañs en-dro d’ar stourm ? Daoust ha ne vefe ket gwelloc’h prederiañ war ar mod hon eus renet ar stourmoù kentoc’h evit chom bout ur wech ouzhpenn ?\nLakaomp e vo sinet ar garta, roet galloudoù zo d’ar rannvroioù, petra a cheñcho e gwirionez ? Lakaomp e vefe ofisiel ar brezhoneg. Ha komzet e vefe a-daoldrumm er straedoù ? Gant piv ? Lamet kuit dre vurzhud an holl skoilhoù evit lakaat ar brezhoneg da chom ur yezh vev ?\nPetra ‘vo temoù pennañ ar breujoù ?\nDa gentañ e vo ret sevel ur bilañs eus stad an traoù. Goulennet ez eus bet ouzh Ofis publik ar brezhoneg en ober. Ur bilañs sifret a fell deomp kaout, evit diazezañ ar preder war fedoù, ha n’eo ket war skiantprenet un nebeud re pe trivliadennoù. Goude, hon eus dibabet teir zachennlabour :\nPeseurt diazezoù evit adperc’hennañ ar yezh. Ne vo ket ul listennad klemmoù d’ober ouzh ar Stad c’hall, ar pezh a rankomp- ni sevel hag aozañ drezomp-nihon- unan ne lavaran ket. Petra lakaat e penn kentañ ar stourm ? Ar skolioù ? Ar mediaoù ?\nAn darempredoù gant ar politikerezh : petra eo perzh ar gevredigezh hag an intrudu sokial, ha petra eo hini ar bolitikerien ? Peseurt atebegezh eo hini an dilennidi ? Gwelet er broioù all penaos emañ kont. An darempredoù gant an ensavadurioù etrebroadel a reolenn ar bed ivez. Perzh pep hini ac’hanomp…\nAn diriadelezh : an identelezh hag an tiriad. Un dachenn evit ar brezhoneg hag unan evit ar gallaoueg ? Bro-Naoned, Breizh ha « Grand Ouest ». Studiet e vo, spi hon eus, kudenn an divyezhegezh pe al liesyezhegezh zoken.\nLabouret ez eus bet en a-raok war an temoù-se ganeoc’h ?\nEvit aozañ Deomp de’i 2013, hon eus krog et da brederiañ da vare manifestadeg warlene. Lod o deus lâret n’o doa ket c’hoant da zont peogwir ne oa ket bet lakaet « brezhoneg yezh ofisiel » da lugan. Un dizemglev a oa bet ivez etre Kevre Breizh hag Ai’ta. Er C’huzul Sevenadurel e oa bet komzoù trenk etre lod eus difennerien ar gallaoueg hag ar vrezhonegerien, hag all hag all. Se zo kaoz hon eus goulennet digant an neb a garo reiñ e soñj, en ur respont da c’hwec’h goulenn. Gwelet ar pezh a zo bet cheñchet er gevredigezh : komz brezhoneg tregont vloaz zo, n’eo ket komz brezhoneg hiziv.\nAr brezhoneg hag ar gallaoueg. Ar gerstur eo « adperc’hennomp hor yezh », pep hini en e yezh, ent-fetis, neket ent-teorikel, en hon div yezh.\nSevenadur ha yezh : liammañ da vat an daou stourm.\nLegadiñ istor ar stourmoù, ar gevredigezh. Stummañ stourmerien nevez.\nAl liammoù ouzh an dilennidi. Ha da ziwezhañ, peseurt ostilhoù hon eus savet evit adperc’henniñ hor yezh ? Daoust hag efedus int c’hoazh ? Petra o deus degaset ? Efedusoc’h e c’hellfent bezañ ?\nUn nebeud skridoù hon eus bet. Diskouez a reont e vez ken prederiet an dud gant ar memes mennozhioù ha biskoazh, ha diaes dezho mont pelloc’h. Pediñ a reomp an dud da skrivañ deomp bepred. Seul vuioc’h a dud o kemer perzh, seul welloc’h ha seul zonoc’h ez aimp.\nPenaos e vo lakaet frouezh danvez preder Deomp de’i 2013 da dalvezout ?\nUn hent da heuliañ evit ar bloavezhioù da zont a fell deomp toullañ. Dastum an holl vennozhioù, ha sevel ur skrid hag a vo degemeret gant ar re a vo deuet d’ar breujoù, hag embannet. Servijout a raio da unaniñ ar stourmoù, da reiñ diazezoù sklaer evit respont d’an tagadennoù, ha d’an tagadennoù ideologel dreist-holl.\nUr pal uhel eo, met ret. Evel-just, n’eo nemet penn-kentañ un hent nevez. Diaes eo soñjal e vefe peurvat al labour goude un devezh hanter hepken. Spi hon eus e tegaso ar breujoù-se ul lusk nevez. Ma n’eus pal sklaer ebet, e c’hell an oberoù bezañ falloc’h eget ar c’homzoù. Termenomp palioù asambles, ha boulc’homp al labour asambles, evit reiñ un dazont d’hor yezhoù : sed aze pal Deomp de’i 2013.\n← Breizh Cola : L’incroyable success-story du « Coca Breton »\nSTERED : Vareuses et marinières aux oubliettes ! →


An aviel hervez Sant Lukaz - Traduction H. Danielou - Diocèse de Quimper\nAn aviel hervez Sant Lukaz - Traduction H. Danielou\n1 Hogen en amzer-ze e teu er-mêz eun dekred euz Sezar-Aogust evid niveri oll boblou ar bed. 2 An niveradeg-se eo an hini genta, Kiriniuz o veza gouarnour Bro-Ziria. 3 An oll a ya da veza niveret, pep hini en e gêr-dezañ. 4 Sevel a ra Jozef ive euz Bro-Halile, euz kêr Nazared da Vro-Jude, beteg kêr David anvet Betlehem – rag bez’ eo-eñ euz lignez ha famill David – 5 evid beza niveret gand Mari e bried hag a zo dougerez.\n6 E-pad m’emaint eno, e teu heh amzer da Vari 7 ha genel a ra-hi he mab kenta-ganet. Paka a ra maillurou en-dro dezañ hag e lakaad en eul laouer, rag ne oa plas ebed evito en ostalidi.\n8 Mesaerien a oa er vro-ze ha chom a reent er parkeier da ziwall o loened e-pad an noz. 9 Eun êl a Zoue en em ziskouez dezo, gloar an Aotrou a splanna dirazo hag aon braz a grog enno. 10 Lavared a ra an êl dezo : « N’ho-pet ket aon ken. Rag setu ma kemennan deoh eur helou mad, eul levenez vraz hag a vo evid ar bobl a-bez. 11 Ganet ez eus bet deoh hirio eur zalver, ar Hrist-Aotrou, e kêr David. 12 Hag ar zin-mañ a zo roet deoh : kavoud a reot eur bugelig, mailluret hag astennet en eul laouer ». 13 Hag a-daol-trumm, ez eus gand an êl eun armead euz an neñv, niveruz-tre, o veuli Doue en eur lavared : 14 « Gloar da Zoue e lein an neñv, ha peoh war an douar d’an dud karet gantañ. »\n15 Pa ’z eo eet an êlez pell diouto, e lavar ar vesaerien an eil d’egile : « Deom eta beteg Betleem, ha gwelom ar pez a zo bet c’hoarvezet ha diskuliet deom gand an Aotrou ». 16 Mond a reont buan ha kavoud Mari, Jozef ive, hag ar bugelig lakeet el laouer. 17 O veza gwelet, e tiskuliont an traou a zo bet lavaret dezo diwar-benn ar bugelig-se. 18 O kleved kement-se eo souezet an oll dud gand ar pez a lavar ar vesaerien dezo. 19 Med Mari a zalh eviti an oll draou-ze hag a vir anezo en he halon. 20 Ar vesaerien a zistro d’ar gêr en eur gana gloar ha meuleudi da Zoue, evid pep tra klevet ha gwelet ganto, evel ma oa bet lavaret dezo.\n21 Ha pa ’z eo tremenet an eisteiz evid e amdroh, eo lakeet dezañ e ano : Jezuz, evel m’eo bet anvet gand an êl, a-raog dezañ beza koñsevet e korv e vamm.\nJezuz kinniget d’an templ\n22 Ha pa ’z eo tremenet deveziou o hlanidigez, hervez lezenn Moizez, e savont gantañ beteg Jeruzalem evid e ginnig d’an Aotrou, – 23 evel m’eo skrivet e lezenn an Aotrou : “pep paotr kenta-ganet a vo anvet santel evid an Aotrou” – 24 hag evid roi, e-giz sakrifis, hervez ar pez a zo skrivet e lezenn an Aotrou, eur houblad a durzunelled ha diou goulm vihan.\n25 Ha setu ma oa eun den e Jeruzalem, Simeon e ano. An den-ze, just ha devod, a oa o hortoz frealzidigez Izrael hag ar Spered Santel a oa warnañ. 26 Lavaret e oa bet dezañ gand ar Spered Santel ne welfe ket ar maro a-raog dezañ beza gwelet Krist an Aotrou. 27 Poulzet gand ar Spered, e teu-eñ en templ, dres d’ar mare m’eo degaset ar bugelig Jezuz gand e gerent, evid ober evitañ e-giz m’eo kustum hervez al lezenn. 28 Kemer a ra anezañ e pleg e zivreh ha meuli Doue, en eur lavared :\n29 « Bremañ, Aotrou, e lezez da zervicher da vond e peoh, hervez da gomzou.\n30 Peogwir o-deus ma daoulagad gwelet da zilvidigez,\n31 lakeet ganeoh dirag an oll boblou :\n32 eur sklêrijenn da ziskulia d’ar broadou ha da veza gloar da bobl Izrael. »\n33 Sebezet eo e vamm hag e dad gand ar pez a zo lavaret diwar e benn. 34 O benniga a ra Simeon ha lavared da Vari e vamm : « Setu m’eo lakeet hemañ evid ma kouezo ha ma savo kalz tud e lzrael : bez’ e vo-eñ eur zin a elbik. 35 Ha te, toullet e vo da ene gand eur hleze, evid ma vo diskuliet, e kalz tud, prederiou o halonou. »\n36 Ha bez’ e oa Anna, ar brofetez. Merh da Fanouel, euz rann Azer, eo-hi deut war eun oad braz. Bevet he-doa e-pad seiz vloaz gand he gwaz war-lerh o dimezi, 37 ha goude-ze evel intañvez beteg he fevar bloaz ha pevar-ugent. Chom a ra tost d’an templ, o yuni hag o pedi, noz-deiz e servich Doue. 38 Degouezoud a ra d’an eur-ze ha d’he zro e lavar meuleudi da Zoue hag e komz euz ar bugel d’an oll dud o hortoz silvidigez Izrael.\n39 Pa ’z eo bet sevenet pep tra ganto, hervez lezenn Doue, e tistroont da Vro-Halile, da Nazared, o hêr. 40 Kreski ha kreñvaad a ree ar bugelig : leun e oa a furnez, ha gras Doue a oa warnañ.\nJezuz adkavet en templ\n41 Kerent Jezuz a yee beb bloaz da Jeruzalem evid gouel Pask. 42 Pa ’z eo deut d’e zaouzeg vloaz, e savont gantañ, hervez kustum ar gouel. 43 Echu an deiziou, e teuont en-dro ; med Jezuz, ar paotrig, a jom e Jeruzalem heb gouzoud d’e dud. 44 O soñjal e oa-eñ e-touez ar vandennad, e reont eun deveziad-hent a-raog mond d’e gklask e-touez tud o famill hag o anaoudegez. 45 O veza ma n’o-deus ket e gavet, e tistroont da Jeruzalem en eur glask war e lerh. 46 Hogen, goude tri devez, ez eo kavet ganto, azezet en templ, e-touez ar gelennerien, o selaou anezo hag oh ober goulennou outo. 47 An oll re hag e glev a zo sebezet gand e spered hag e respontou. 48 Skoet eo e dud p’e welont, hag e vamm da lavared dezañ : « Mabig, perag az-peus greet an dra-ze ? Setu da dad ha me, nehet-braz, o klask war da lerh. » 49 Respont a ra dezo : « Perag e oah o klask ahanon ? Ha ne ouieh ket eo dao din beza war-dro traou ma zad ? » 50 Int a-vad ne gomprenont ket ar homzou a lavar-eñ dezo.\n51 Diskenn a ra ganto ha dond da Nazared. Ha sentuz e oa dezo. E vamm a zalhe an oll draouze en he halon. 52 Ha Jezuz a greske er furnez, e ment hag er hras, dirag Doue hag an dud.\nPrier avec Santig Du en temps de pandémie Santig Du (Jean Discalceat) est un saint populaire du diocèse. Né à…


Republik c'hall - Wikipedia\n(Adkaset eus Republik Frañs)\nAr Republik c'hall (République française e galleg) eo anv ofisiel Bro-C'hall, he stad hag he renad politikel. An div lizherenn RF eo an arouez ofisiel anezhi.\nSkoed ar stad C'hall\na deu eus ar Gwir roman.\nAn anv a Republik c'hall a zo bet roet da veur a renad republikan gall :\nAr C'hentañ Republik c'hall (1792-1799), e-pad an Dispac'h gall, adalek disklêriadur ar Republik e 1792 betek ma voe diskaret gant ar jeneral Napoleone Buonaparte pa deuas da vout Kentañ Konsul (1799),\nan Eil Republik c'hall (1848-1851) a voe diskaret gant Louis Napoléon Bonaparte,\nan Trede Republik c'hall (1870-1940) a voe diskaret pa voe roet pep galloud da Philippe Pétain gant ar Parlamant gall,\nar Pevare Republik c'hall (1946-1958) a voe diskaret gant Charles de Gaulle,\nar Pempvet Republik c'hall savet gant De Gaulle e 1958.\nEtre 1940 ha 1944, amzer ac'huberezh an Alamaned, e voe dilezet an anv a Republik c'hall evit kemer hini ar Stad c'hall, a oa ur stad sujet da armeoù an Ahel Roma-Berlin.\nAr pennadurezhioù savet gant Charles de Gaulle en Alger e-pad an Eil Brezel-bed o deus adkemeret al lizherennoù « RF » hag adal Mezheven 1944 an anv « Gouvernement provisoire de la République française ».\nUr C'hwec'hvet Republik c'hallAozañ\nKaoz a vez eus ur VIvet Republik c'hall da sevel, a-wechoù, gant politikourien 'zo : Ségolène Royal e 2007 pa oa-hi war ar renk da vout prezidantez, Arnaud Montebourg pa oa war a renk e-barzh e strollad politikel da vezañ dibabet da zanvez-prezidant, pe Eva Joly e 2011, pa oa war ar renk da vout prezidantez. E 2012 avat ne oa ket bet kaoz nemeur a se ken.\nAdtapet diwar « https://br.wikipedia.org/w/index.php?title=Republik_c%27hall&oldid=1945767 »\nKemm diwezhañ d'an 14 C'hwe 2022 da 07:18\nKemmoù diwezhañ degaset d'ar bajenn-mañ d'an 14 C'hwe 2022, da 07:18.


Abadenn Ar bed o treiñ : Riley, ki er mirdi\nAr Bed o Treiñ 2022 01 03 ich bin ein hud im Berlin\nChas e-leiz a gonter e Berlin. H aboazioù o mistri zo ch…\nChoual a ra ar plant\n... pa vezont streset gant ar sec'hor, gant an troc'h....\nABT 2020 11 16 Ar football gouezelek sport politik\nE karteroù unanour Belfast ez eus bet krouet nevez zo ur…\nAn azened a 'a da goll e Burkina Faso\nAraok 2015, e veze kaset e-tro 3.000 azen bep miz da laz…\nPeseurt dregantad a vanifesterien evit un emsavadeg brav\nUr geidenn a c'heller ober. Met ar sifr ne dro ket da re…\nAbadenn Ar bed o treiñ - Pennad skignet d'ar 13.08.2018\nRiley, ki er mirdi\nMerourien ur mirdi e Boston o deus tutet Riley en o skipailh. Er fin, tutet,ma c'heller lâret an traoù evel-se, peogwir ez eo ki, Riley. Ur c'hi-hemolc'h pe 'chien braque' e galleg. Ne vo ket gopret Riley dres evel an implijidi all. Karget 'vo hor mignon oadet a zaouzek sizhunvezh evit poent, da ziwall ma ne dosta ket familhoù loened bihan zo un tammig re dost ouzh al livadurioù.\nGoude detektiñ an drammoù, ar c'hrignoù bev, an armoù, ar moneiz faos e vefe gouest ar chas da glevet an arvevadoù, ar parasitoù evel ar preñv-dilhad: mont a reont e lien al livadurioù d'ober o frikoioù ma vezont lezet da ober. Hag ur pikol kudenn int er mirdioù.\nFurchal a ra Laetitia a-gleiz hag a-zehoù a benn diskoachañ keleier diroll ar bed o treiñ.


Un LVT-4 o tilestrañ un Jeep amerikan\nLanding Vehicle Tracked berraet gant ar stumm LVT a oa ur mekanik brezel dilestrañ bihan doare dour ha douar. Implijt ez eo bet da gentañ gant ar United States Navy, implijet ez eo bet da c'houde gant an USMC (Marine Corps) hag an Douarlu Amerikan e-pad an Eil Brezel-bed.\nPal orin ar re LVT a oa an dezougen dafar adal bigi brezel doare oberiantiz ship to shore, buan a-walc'h e vezint implijet en oberiadurioù-brezel evit dezougen ar soudarded etrezek an aodoù ha klask difenn an dilestradegoù. Meur a zoare a vezo anezho gant anvioù lies evel amphtrack, amtrak, amtrac ... an holl anezho o vezañ traktourien.\nAn anv LVt a zo stag ouzh emgannioù brudet ha drastus e toare emgann Saipan, emgann Iwo-Jima pe emgann Okinawa. Inti a sikouro kalz evit ma vefe trec'h an Amerikaned war Lu Impalaeriezh Japan.\nAlligator I kentañ taol aesa an heuliad LVT\nAlligator V Gwelet e vez ez eo sklaeroc'h-sklaerañ an testoù abaoe an Alligator I\nTaol aesa bloavezh 1940\nGoude an taolioù aesa, ar brezel. Amañ emgann Saipan 1944\nAdtapet diwar « https://br.wikipedia.org/w/index.php?title=LVT&oldid=1798716 »\nMekanikoù brezel dilestrañ\nMekanikoù brezel Amerikan an Eil Brezel-bed\nKemmoù diwezhañ degaset d'ar bajenn-mañ d'an 25 Mez 2018, da 13:07.


Maria Luisa di Savoia, Priñsez Lambal - Wikipedia\nMaria Luisa di Savoia, Priñsez Lambal\nMaria Luisa di Savoia, Priñsez Lambal (1749-1792)\nMaria Luisa Teresa di Savoia (en italianeg), ganet e Torino e 1749 ha lazhet e Pariz e 1792, anavet ivez evel Mademoiselle de Carignan, Marie Louise de Savoie pe Madame de Lamballe, pe « priñsez Lambal » , a oa gouarnerez ti ar rouanez c'hall Marie Antoinette.\nMerc'h e oa da Luigi Vittorio di Savoia, prince di Carignano ha da Christine von Hessen-Rotenburg, un nizez da Ernest Leopold von Hessen-Rotenburg, Landgraf Hessen-Rotenburg. O fevare bugel e oa. Tremen a reas he yaouankiz e Torino, ul lec'h sioul ha pell diouzh al lezioù bras.\nDimezet e voe en 1767 da briñs Lamballe, mab da zug Pentevr, hag a oa mab da gont Toulouse, ur mab bastard (ha savet en e wir) d'ar roue gall Loeiz XIV ha d'an Itron Montespan. Bloaz goude, da 19 vloaz, e oa intañvez.\nMignonez e teuas da vezañ d'an daofinez Marie Antoinette\nMarv Maria Luisa di Savoia, Priñsez Lambal, d'an 3 a viz Gwengolo 1792. Taolenn gant Léon Maxime Faivre (1856-1941) e 1908.\nPa deuas an Dispac'h e voe lazhet gant an engroez, dibennet, ha baleet e voe he fenn e beg ur goaf.\nAdtapet diwar « https://br.wikipedia.org/w/index.php?title=Maria_Luisa_di_Savoia,_Priñsez_Lambal&oldid=1956422 »\nKemmoù diwezhañ degaset d'ar bajenn-mañ d'an 15 C'hwe 2022, da 10:15.


Lec'hiadur 12vet arondisamant\nReinickendorf eo 12vet arondisamant (Bezirk) Berlin. E norzh Berlin emañ, tost ouzh pastell-vro Oberhavel, e Land Brandenburg.\nGorread : 89,5 km²\nPoblañs : 241 751 annezad (31/07/2007), da lavaret eo 2 702 annezad/km².\nAnv a zo eus lod brasañ karterioù an arondisamant abaoe ar Grennamzer : Reinickendorf, Tegel, Borsigwalde, Konradshöhe, Tegelort, Heiligensee, Frohnau, Hermsdorf, Waidmannslust, Lübars, Wittenau. Staget int bet ouzh Berlin da vare krouidigezh Berlin Veur e 1920, ha lakaet da vezañ pastelloù-bro war un dro. E 1898 e voe staliet sez Borsig e Reinickendorf.\nEtre 1945 hag unvanidigezh Alamagn e oa ar bastell-vro en tu kornôk, dindan ar C'hallaoued. Ar geoded nevez anvet Märkisches Viertel a zo bet savet e 1963.\nGoude adreizhadenn 2001 eo deuet ar bastell-vro da vezañ un arondisamant, hep ma vefe cheñchet he bevennoù.\nUnan eus karterioù koadekañ Berlin eo. Treuzet eo gant ar stêr Havel, hag ennañ e kaver ivez unan eus lennoù brasañ Berlin : lenn Tegel eo (408 hektar). Chomet eo ur c'harter-annez, memes maz' eus bet savet ur c'harter nevez, 'Märkisches Viertel' e anv, er bloavezhioù 1970. Aerborzh brasañ Berlin eo hini Berlin-Tegel « Otto Lilienthal ».\nAbaoe adreizhadenn 2001 eo rannet Reinickendorf e 10 karter(Ortsteil):\nKastell Humboldt e Tegel, bet perc'hennet gant ar vreudeur Wilhelm von Humboldt (Ministr Prusia an deskadurezh) hag Alexander von Humboldt (denelour hag ergerzher).\nAdtapet diwar « https://br.wikipedia.org/w/index.php?title=Reinickendorf&oldid=1821713 »


Ar bobl mandinka ( pe mandinga, mandinka, malinké, mandé) zo ur bobl eus Kornogafrika, a orin eus an dachennad douar a zo bremañ e Mali. Hiziv ez eus 13 milion anezho hag o c'havout a reer e Senegal, Mali, Aod an Olifant, Gambia, en Ginea, Ginea-Bissau, Sierra Leone, Liberia, Burkina Faso ha Maoritania.\nO yezhoù zo ur skourr a-ziforc'h eus tiegezh yezhoù Níger-Congo, ar mandinkeg.\nEtre ar XVIvet ha XVIIvet kantved e voe karget betek 1/3 eus ar boblañs mandinka war listri Europa da vont da sklaved da Amerika. Geriennoù eus o yezh a gaver en un nebeud kanaouennoù spagnolek eus Kuba.\nAdtapet diwar « https://br.wikipedia.org/w/index.php?title=Mandinka&oldid=1862329 »


Stêr Machno - Wikipedia\nAr stêr Machno zo ur stêr e hanternoz Kembre, adstêr d'ar stêr Conwy.\nEieniñ a ra e lodenn uhelañ Cwm Penmachno, ma'z eus kalz gwazhioù-dour o tiskenn eus ar menezioù er reter da v-Blaenau Ffestiniog. Redek a ra war-zu ar biz, dre gêriadenn Penmachno, ma kej gant ar stêr Glasgwm, tremen goude dindan ur "Pont Rufeinig" ("pont roman", hogen n'eo ket ken kozh-se e gwirionez) ha kemberiñ gant ar stêr Conwy, un tammig er c'hreisteiz da v-Betws y Coed.\nEus anv ar stêr-se e teu anv ar gumuniezh Bro Machno.\nAbergele • Betws-y-Coed • Bae Colwyn • Conwy • Cyffordd Llandudno • Llandudno • Llanfairfechan • Llanrwst • Penmaenmawr\nBae Cinmel • Bae Penrhyn • Betws-yn-Rhos • Caerhun • Capel Curig • Capel Garmon • Cerrig-y-drudion • Degannwy • Dolgarrog • Dolwyddelan • Eglwysbach • Hen Golwyn • Henryd • Llanbedr-y-cennin • Llandrillo-yn-Rhos • Llanddoged • Llanddulas • Llanefydd • Llanfair Talhaearn • Llangernyw • Llangwm • Llanrhos • Llanrhychwyn • Llansanffraid Glan Conwy • Llansannan • Llysfaen • Maenan • Mochdre • Pandy Tudur • Penmachno • Pentrefoelas • Rowen • Tal-y-bont • Tal-y-cafn • Trefriw • Tywyn • Ysbyty Ifan\nStêr Conwy • Stêr Crafnant • Stêr Geirionydd • Stêr Lledr • Stêr Llugwy • Stêr Machno • Afon Ddu • Afon Ddu (Drum) • Afon Dulyn • Afon Eigiau • Afon Lloer • Afon Melynllyn • Afon Porth-llwyd • Afon Roe • Afon Tafolog\nKastilli ha kreñvlec'hioù\nCanovium • Kastell Conwy • Kastell Deganwy • Kastell Dolwyddelan • Kastell Gwrych • Kastell Gwydir • Pen y Gaer\nAdtapet diwar « https://br.wikipedia.org/w/index.php?title=Stêr_Machno&oldid=1746773 »\nKemmoù diwezhañ degaset d'ar bajenn-mañ d'an 21 Ebr 2017, da 15:50.


Implijer:Wuyouyuan/robot-2 - Wikimammenn\nHa me a gano d’eoc’h ;\nPa deuio d’ar gêr ho mammic,\nE roio bronnic d’eoc’h.\nHo mamm a zo danserès,\nHo tad a zo mezvier ;\nHa me, ar vatès vihan,\nA zo chomet er gêr.\nC’hui zo mignonic d’in-me,\nMe ’zo mignonic d’eoc’h,\nC’hui roio menic d’in-me,\nMe dorro pennic d’eoc’h.\nToutouic la la, va mabic,\nEuz da luskellad, mignonic !\nDu vamm a zo ama, coantic\nEuz da luskellad, mignonic.\nDa vamm a zo aman, oanic,\nDide o canan he zonic.\nEn deiz all e voèle calzic,\nHac hirio o c’hoarz da vammic.\nToutouic la la, va bevic,\nE creiz e creiz da rosennic.\nDa nizal d’ann nef, va êlic,\nNa zispleg ket da askellic.\nDastumet gant ann abbad Ab-Grall.\nEun daou pe tri dervez a zo\nEma va zoaz crampoez e go — Ac’han !\nEma va zoaz crampoez e go.\nRac va c’heuneud a zo er c’hoad,\nHa va bouc’hal a zo didroad — Ac’han !\nHa va bouc’hal a zo didroad.\nHa va aman zo er marc’had,\nHa va bleut zo c’hoaz o valad — Ac’han !\nHa va bleut zo c’hoaz o valad.\nHa va spanel e Montroulès,\nHa va rozel o Keraës — Ac’han !\nHa va rozel o Keraës.\nHa va zrebez e Landreger,\nEbars ar c’hovel oc’h ober — Ac’han !\nEbars ar c’hovel oc’h ober.\nHa va fillic zo e Perroz,\nAllas ! setu deuet au noz — Ac’han !\nAllas ! setu deuet an noz.\n[The cambrian quaterly magazine\nvol. II (1830) p. 40.]\nHoll crient forz, war bouez ho fenn ;\nZo êt d’gass he blun d’ann Naonet ;\nMe am boa gwelet c’hoari gaer ;\nHac ar c’heillen o tiblousa ;\nTric’houec’h logodenn ouz he c’heul ;\nSoudenn ho dô buhez ar c’hâz !\nKen savo ’n heol en bec ar gwez.\nCanet gant Mari Clech, en Loguivy-Plougraz.\n— ann 11 a viz duf 1863.\nBin baon cloho !\nMarv ê Jego,\nGant re govad goadegenno,\nHac interret en toul ar pri,\nHac êt he bennic gant ar c’hi.\nEat ê Mari war he lerc’h,\nGant eur vichenn bara minus kerc’h :\n— Deuit d’ar gêr, kiès keaz,\nDalit bara, dalit leas,\nList he benn gant Jogo geas.\nSeiz torz vara hen doa debret,\nHac eur vanniad bara draillet,\nHac eur podad leaz caoulet,\nHac eur vichenn bara kerc’h,\nC’hoas e selle war he lerc’h,\nC’hoas a lâre Jego moan\nN’hon devoa ket bet he goan !…\nAR PEMP BIZ\nHeman ê ar prad,\nA oa peuret gant ar c’had.\nHeman ’r bizic bihan cam,\nN’hen devoa bet tamm,\nA oa èt d’ar gêr, da lâret d’he vamm.\nAN TRI VARC'H\nHo ! Ho ! marc’hic bihan gwenn,\nCass Pierric d’an oferenn !\nHo ! Ho ! marc’hic bihan griz,\nCass Pierric d’an ilis !\nHo ! Ho ! marc’hic bihan glaz,\nCass Pierric da wallas !\nFanchon Briant. — Plourio.\nAr iaric, ar iaric,\nPe-lec’h e-man he zi ?\n— ’N eur gampric, ’n eur gampric ;\nAlc’houéet ê war-n-hi.\n— Mes me a dro,\nHac a zistro,\nKen am ô cât tri ;\nHeman pe hennont deï ganin !\nMac’harit Fejer. — Plourio.\nMAOUT AR GO\nMaout ar Gô ha maout ar Gall,\nOa ’n em dourtet en dé -all,\nHac a lare maout ar Gô :\n« Maout ar Gall a-fad a scô ! »\nHa ma lare maout ar Gall :\n« Maout ar Gô zo tourter fall ! »\nAr Braz. — Penvénan.\nDip ha dip, ha doup ha doup,\nMan ma c’haz o néa stoup,\nHa ma c’hi o tibunin ;\nMet gwiader na vanc d’in.\n— Gwiadéric traon ar woaz,\nDeuit da vet-on warc’hoaz,\nDa ober dillad d’am c’haz ;\nHa ma c’hi c’hommo en noaz.\nGuillemette Plassart. — Er C’hloastr.\nDip ha Dipa, Dipadoup !\nHa ma iar o néa zéï,\nHa ma c’hog o cana dehi ;\nAnn houidi dorn eus dorn\nO cas toaz d’ann tiforn ;\nHac al louarn war leïnn ann ti,\nOc’h ober ul lez d’ar gwaï.\nPATER NOSTER DIBIDOUP\nPater noster dibidoup,\n’Man ma c’haz o néa stoup,\nHa ma c’hi war leïnn an ti’\n’C’h aoza boued d’ann houïdi ;\nAnn houïdi dorn euz dorn\nO cass ann toaz d’ann tiforn,\nHa ma mamm war greiz ann hent,\nO crial forz war he dent ;\nMa zad coz, en tâl an tan,\n’C’houll para a vô da goan :\nha bac’hado an daou du,\nYod minus kerc’h\nHa bac’hado war he lerc’h.\nAr C’harvec coz o vont d’he leïnn,\nEur c’hoz tramaillo war he geïnn,\nEur votes-coat euz toul he rêr,\nD’ober d’ezhan hasta caër.\nItron Varia Coatnévélé,\nCrampoes gwiniz ha jufféré,\nDa viz mai, avalo glaz :\n’N’hini oar a lâro c’hoaz.\nAr C’harvec coz zo paotr anehi !\nCanet gant Mari Feutren\nBioc’hic Doue, tolt ho goad, \nPe me ho tolo dreist ar c’hoad,\nDa glasc ho mamm hac ho tad :\nMaint duhont, costez ar bod,\nHo daouarn gant-ho en ho god,\nPrest da vervel gant ann anoued ;\nE-maint duhont, costez al lenn,\nHa gant-ho peb a walic wenn.\nLoudenn penn gwenn,\nDu, du, dual,\nO tont euz a goat Moial.\nAr c’hleïer o sono,\nHo rochedo o c’hoado,\nHo c’hlezeier torret,\nHo rochedo goadet.\nEiz eujenn ha million,\nOc’h arad war ann andon ;\nSeiz de ha seiz loar,\nSeiz tol-troad digant he c’hoar ;\nTer gentifarinn (?)\nDiou rodenn ar vilinn.\nCân, cân, cân, rân,\nAr gaera a daouzec rân\nA gement oufenn breman.\nCanet gant Herri Olier, en Kerdonnarz\nScaër, miz duf. 1868.\nMe ’m oa bet eur bichic bihan, ha n’hen doa nemet tri miz ;\nHac hen cassas d’ann davarnic, hac é varvas gant langiz.\nAnn nozvez ma oa bet marvet, a difrette tu ha tu ;\n— « Souchet aze, bichic bihan, pe m’ho tôlo el ludu. »\nBichic bihan a zeplore, a c’houlle soulajamant :\n— « Ma carjac’h ma béza maget, me ’m boa grêt eul lônic coant !\n« Ouspenn ma oun coant ma hunan, me ’mije bet kijer gwenn,\n« Na da chasseal ar rac’hed, ha da baca logodenn ! »\nCanet gant Mari Louis Ar Gô.\nZON AR C’HAZ\nMe ’m eus eur c’hazic bihan rouz\nHa na re ket nemeur a drouz. \n— Gant he dent a wigouro ,\nCalz a joa\nMe raïo gant he zaoulagad\nEul lunédo da berson Prat : \nMe a raïo gant he geïn\nEur c’har da charréad meïn ;\nMe raïo gant he galon\nEur music da rei d’ann itron ;\nMe raïo gant he eskern\nPemp cant bulzun ’wit ar stern ;\nMe raï’ gant he vouëllo\nN’ toullad mad a rubano,\nMe raï’ gant he dreid a-dren\nEur skeul da bignal en env ;\nMe raï’ gant he dreid araoc\nEur vaz iod hag eur vaz ribot ;\nMe raïo gant he groc’henn\nBonet d’lacad war ma fenn ;\nMe a raïo gant he deod\nEur falzic da droc’han ieot ;\nMe a raïo gant he gof\nEul louar da voeta moc’h ;\nMe raï gant he diou scouarn\nEur billic hac eur pot-houarn ;\nMe a raïo gant he lost\nScubelen da fouetta tost,\nPôlic ar C’halvez, Trévou.\nAR LOGODENN ER BOD\nFicha, ficha logodenn,\nFicha, ficha logodenn\nEr voudenn !\nWar he c’hof ha war he c’heïnn\nEr bod dreïnn !\nWar he zreid ha war he fenn,\nOber a ra calz a dreïnn,\nOber a ra calz a dreïnn\nTapet a vô gant ar c’haz,\nTapet a vô gant ar c’haz\nEr bod glaz !\nGant ar c’haz a vô tapet,\nMar n’ dec’h ket !\nJannet Plassart. — Montroules.\nPATER NOSTER DEBIDORE\nPater noster debidoré,\nMarw ê kiès ar Baloré,\nKement kiès ’zo ’r parlamant\n’Zo bet hol en interramant,\nNemet kiès Iann ar Gô,\nHonnes n’ê ket bet wardro,\nHa kiès ar Chevalier,\nA deus torret he gouzouc,\nO lampad dreist eur scalier.\nAN TER C’HADIC\nEur c’hadic, diou c’hadic, ter c’hadic rouz\nA oa en noz-man er bern plouz ;\nWarc’hoaz da noz refont arre,\nMar gallan, me dapo anhé.\nEur c’hadic, diou c’hadic, ter c’hadic wenn\nA oa en noz-man er bern foenn ;\nWarc’hoaz da noz vefont arre,\nHa goude, eur c’hadic griz, hac eur c’hadic duf, hac eur\nc’hadic melenn etc. a ve canet d’ar vugale vihan, oc’h ober d’hé\nlammad war bennou-daoulinn ar c’haner.\nO va Doue binniget,\nPebeus torrad laboused !\nNaontec vi em boa laket,\nUgent labouz ’meus cavet !\nKI HA CAZ\nMa c’hi ha ma c’haz, a oa dimét dec’h ;\nCalz a dud a fesson a oa war al lec’h :\nSouric ha Mouric, marquis ann Tremeur,\nHa calz a liboudenno a oa deut da heul.\nME N’AM EUS NEMET EUR BLANC\nMe n’am eus nemet eur blanc,\nSetu eno ma hol arc’hant ;\nComerret me pe lezet me ;\nSetu eno ma hol danvé.\nMa douz coant, ho pedi a ran\nD’ober eur bale vel ma ran,\nMa botou ’zo toul ma lezrou ’zo fall,\nN’am eus ket arc’hant da gaout reou-all.\nMe zavo eun ti war ar mes — la, la !\nHac a vo toët gant crampoès ;\nLeurenn ma zi uo fritet — la, la !\nHac he vogerio lèz caoulet.\nMa zreuslo a vo cass-muzo — la, la !\nA vo lambruchet gant pâto.\nEur passe-pié newe zo deut a Werrand,\nHag an hini ’n graïo renco beza coant ;\nEur passe-pié newe, eur passe-pié plén,\nHac an hini ’n graïo renco beza den.\nWarléné, gant ar c’huignaoua — la, la!\nMe ’m boa eur vestres ar c’hoanta.\nhe bleo, evel alumettès, — la, la !\nA zo el liou dear chiffretès.\nEun daoulagad '’o en he fenn — la, la !\n’Vel eur bern coc’h en eul létern;\nWar he daouarn ’zo ivino — la, la !\nEvel casketten eun ôtro ;\nDantet caer ec’h é ma mestres — la, la !\nHe dent zo keit ha percho piz :\nDarn ’zo hirroc’h, darn ’zo berroc’h, — la, la!\nAr ré verra keit ha ma biz.\nN. M. A. Braz.\n— Leret-hu d’in, Annaïc, pe-lec’h ez oc’h-hu bet ?\nWirlan ! — pe-lec’h ez oc’h-hu bet ?\n— Nac en ti ar guiader, hac o steui ma neud,\nWirlan ! — hac o steui ma neud.\n— Leret-hu d’in, Annaïc, ped gwalen ’c’h eus steuet ?\nWirlan ! — ped gwalen ’c’h eus steuet ?\n— Ha na vanc nemet trizec da vont da bevarzec,\nWirlan ! — da vont da bevarzec.\n— Leret-hu d’in, Annaïc, petra a vezo gret,\nWirlan ! — petra vezo gret\nGant ar picolen gwiad, pa vezo dispennet,\nWirlan ! — pa vezo dispennet ?\n— Nac eun inviz d’an ozac’h, hac eur roched d’ar wreg,\nWirlan ! — hac eur roched d’ar wreg,\nHac eun tammic bezgolc’had, mar mân tammic a-bed,\nWirlan ! — mar mân tammic a-bed.\n— Leret-hu d’in Annaïc, ha n’oc’h eus ket a geûn\nWirlan ! — ha n’oc’h eus ket a geûn,\nO welet ho tiou gavric o peuri deuz ar c’hleûn,\nWirlan ! — o peuri deuz ar c’hleun ?\nO welet ho tiou gavric, ho tiou danvadez-lès,\nWirlan ! — ho tiou danvadez-lès ?\nEn ti ho tad, Annaïc, a zo tric’huec’h buc’h-lès,\nWirlan ! — a zo tric’huec’h buc’h-lès !\n— Me am eus pot ha pillic, neubeud a darbodou,\nWirlan ! — neubeud a darbodou,\nHac eur c’hantelour mélen, da zerc’hel ar goulou,\nWirlan ! — da zerc’hel ar goulou !\nZON AR IAR\nÊt ê ma iaric er wéenn,\nPenos rin-me d’ezhi diskenn ?\nToudaritita, toudaritita, tra la la !\nritila, tra la la !\nSkeï bruzun bara ’n plass ann ti,\nLaret d’ar iar : piti ! piti !\nPréparet ê ann oustillô\nDa lâcad ar iar d’ar maro.\nAr iar, pa glewas he setans,\nZo êt e-mès, gant dilijans.\nAllas ! a-bell na n’ê ket êt,\nEr marchossi ê bet tapet.\nAnnaïc Huon, c’hui a pô\nMallos ann holl gigi ar vro,\nLacâd ann distruj war ar iêr\nLacâd ar viou da véza kér !\nAL LOUARN GALANT\nMe ’m oa bet eur bôles, ha n’am oa nemet hi ;\nEt ê gant al louarn ! Brema n’am eus hini !\nEt ê gant al louarn, diwar doullic ma dôr,\nC’hoas am eus dienes rafe d’in disenor.\nMe ’remerc Iann ar Ri ’hac ive Herodes,\nHac o choull digant-he : « n’ peuz ket gwelt ma foles? »\nHa me ’voutan ma fenn a-dreuz prennestr ar sâl,\nO welet ma foles, en plass kêr o tansal.\nAl louarn ’n he c’hichen, gant eur baner Flandrès,\nA bér hac avalo ’régali ma foles.\nAN DANVAD PENN-GORNIC\nMe ’m oa eun davad penn-gornic ;\nPa oa ganin, oan pinvidic ;\nOh ! ia pinvidic mad !\nCaon d’am davad !\nCaon d’am davad penn-gornic,\nPa gassenn anezhi d’ar c’hoad,\nE tagê tri bleiz ’n eur c’hrogad,\nHac ho mamm, hac ho zad,\nOh ! ia fad !\nPa gassenn ’n ezhi d’ar brugou,\nE tigasse gouzill d’he c’hraou,\nIa, dec carad,\nHa re vad !\nP’hi goroënn, deuz ar mintin,\nAm bije tri leiz ar vassin,\nPa hi goroënn, deuz ann noz,\nAm bije amann, antro-noz,\nIa, dec podad,\nHa podadou mad !\nEuz ar mintin pa staote,\nTric’houec’h milin a vâle,\nHa c’hoas, mar vije,\nHa mâla mad !\nGant ar gloan euz he daou goste,\nMe a wiske ma bugale,\nHo gwiske mad !\nGant eun tamm gloan a vec he lost,\nMe roë eun habit d’ar provost,\nEun habit vad !\nGant he lost ha gwalen he geïn,\nMe raï eur c’har d’ charréad meïn,\nOh ! ia fad,\nHac eur c’har mad !\nCanet gant Mari Daniel.\nSONIC AR C'HAVR\nMe am boa eur c’havric, eur c’havric coant,\nHec’h e bemde da beuri gwiniz ann Normand.\nArruas gant-hi ann Normand,\nHa daou pe dri serjant.\nHac hi cass ma c’havric d’ar prison, da Wengamp.\nMa c’havric a oa finn, rez eur brom d’ar barner ;\nRez eur brom d’ar barner,\nEun all d’al lutanant.\nMa c’havr dronsas he lost, ’azeas war ar banc,\nHa seoas ho c’hornio en reor ar présidant.\nMa eas digant-hen daou liarded tacho,\nHac eur gwennegad lezr, da beselia he benso.\nCanet gant eur messaër bihan, war Menez Bré,\nar chenta a viz Gwengolo, 1868.\nAR BLEIZ HA MARC’H AR MILINER\nArru hanter ar miz,\nD'ar reo da vont da c’hliz,\nD’ar prajeïer da c’hlaza,\nD’ann tossenno da rouza.\nAr bleiz da guitad ho loch,\nCass ganthan livr ha cartouren,\nEwit poéza he festigen.\nAr bleiz o lampad ’bars ar prad,\nO wélet eno eur marc’h mad :\n— Lar d’in pe ’z ont bouzar pe dall,\nPe didruez ouz ar re-all ?\n— Me ê marc’h ar milino,\nPortéer an holl zammo,\n’Zo digasset aman ’wit ann noz,\nKeit e-man an dud o repoz.\nMe ’m eus eur c’horeden, c’hor deuz c’hor,\nHac a c’hor epad ar bloa,\nNa diminui tamm na ra.\n— Sao da droad eta, marc’h infam,\nMa welin en petra ’ch out cam !\nAr marc’h o sevel he droad cleiz,\nO larc’h eur flipad gant ar bleiz !\n— Aman, ’me ar bleiz, on tapet\nO vont da veudeusin kezec !\nGwech-all, a oan meudeusin mad,\nEwit coz saout, coz kezec kignat...\nMarc’harit Fulup, — 1886.\nSelaouet holl ha solaouet\nEur zon a zo nevez zavet ;\nA zo grêt da vestr Nicolas\nHen eus eur c’haz ’zo habil braz.\nHac an dienn, ive al lès,\nPere hen defe aliès,\nHo efan a ra manific ;\nNa chomm netra warlerc’h Moutic.\nNa pa ’z ia ar vatès d’ar c’hraou,\n’Z ia ganthi he holl besseliou ;\nHac he c’hazic kerkent hac hi,\nDa ober eun dans dira-z-hi,\nKement ma laca ar vatès\nDa fota he fodadou lès :\nGant ar valiz ez ia en-hi,\nKerkent da diredec d’an ti.\n— Eleal, ma mestr Nicolas,\nMar na garet jugi ho caz... !\nMar ga ar c’haz war ar banco,\nWar ho fass d’ec’h me a roïo ;\nHa mar cafan ’r c’haz gant al lès,\nHoll vleo ho penn ’zeuio e-mès !\n— Tawet, n’ret ket kement a drouz,\nRac ma Moutic na eo ket louz,\nHa ’wit-han na eo ket disket\nDa dapoud logod pe razed,\nHoll blijadures ann douar\nVe gwelet ma c’haz o tansal !... »\nKeit ma oant gant ho c’homplimant,\nE lammas ar c’haz war ar banc,\nHa da lacad he benn er pod,\nHac he lost bars al lès-ribot,\nHac o commans da lipad lès,\nPa na glewe ket ar vates.\n— « Lapad-lapad ! eme ar c’haz,\nD’am c’halon a ra eur vad vraz ! »\nGant ar valiz ez ia enn-hi,\nE stlap ar c’haz war leur an ti.\nAr c’haz kes a chomm souezet,\nO welt pebeuz lamm hen eus bet.\n« — ’Loal, ’mezhi, Olier fredon,\nClasket ar zonerrien da zôn ;\nHa clasket c’hui ar bombarder,\nHac ann dud iaouanc euz a gêr,\nDa zont d’ober eur zôn d’ar c’haz,\nA zo chommet fatiket braz ! »\nPa gommans ann traou da dripal,\nE commans ar c’haz da finwal ;\nHac hen ’vont gant réjouissans,\nHac o lammad en creiz ann dans.\nEun denjentil a dremenas,\nGant carriolen’ dre ’n hent braz ;\nO welet ar faribolen,\nZeuas ’mes he garriolen ;\nE-mès he garros a zeuas\nEwit dansal war ann hent braz.\n— « ’Léal, ’mezhan mestr Nicolas,\nPogement ’gousto d’in ho caz?\nArc’hant ’walc’h am eus d’hen paëan,\nHac hen caved crenn a rencan.»\nHanter cant scoed, en arc’hant gwenn,\nEo gwerzet Moutic, dra serten.\nSetu et Moutic da Baris ;\nNa retorno ken war he c’hiz :\nHac an dud iaouanc contristet,\nHac ar zonerrien glac’haret !\nNa oa blewen war al loen paour\nNa dalveent hol eul louis aour ;\nNa oa blewen war anezhan\nNa oant mad hol da brofitan !\nCanet gant Mari Duault.\nMe ’m boa gwelet pevar forc’hel\nO tansal en eur scudel.\nAr re-ze danse manific,\nMet ar plas a oa bihanic\nBaon biel, biel, biel ! baon biel a baon !\nAnn deiz-all, o tremen eur gêr,\nMe welis eno eun dra gaer :\nHac ar c’helienn o tiblouza ;\nBaon biel, etc.....\nEur c’haz oc’h ober tro al leur,\nPeder logodenn euz he c’heul ;\nPeder logodenn hac eur raz,\nSoudenn ho dije buhez ’r c’haz.\nHac eul logodenn hac eur raz\nO tougenn teill war eur c’hravaz ;\nMa lâre ’l logodenn d’ar raz\nCarga d’ezhi, e tougje c’hoaz.\nMe ’m eus gwelt peder logodenn,\nPeb a doc houarn war ho fenn,\nPeb a gleze euz ho c’hoste,\nHac hi o vonet d’ann arme.\nMe a welis goude eur c’had,\nHac en he zreid eur boto coad,\nHa war he lerc’h al levrini,\nOant ket ’wit tapoud anezhi.\nBaon biel etc.\nMe ’m eus gwelet en Pontreo\nKigna kezec hac hi beo,\nHac ho c’hroc’henn bars ar marc’had,\nHo c’horf er parc o labourad.\nMe ’m eus gwelet eur gazec wenn,\nEn eul lannec ’cribad he fenn,\nGant-hi morzol da lac’ha laou,\nCredit, me na laran gir gaou.\nBaon biel, biel, biel, baon, biel abaon !\nCanet gant Barba Tassel, — Plouaret 1886.\n— Pater noster, Jann ;\n— Pater noster, mamm, e-mé Jann.\n— Ha dimezet oc’h, Jann ?\n— Ia dimezêt awalc’h, dimêt da vates eur bêlec !\n— O pegen gwaz, Jann !\n— Gwaz abed, eme Jann, hi devoa parkigou,\nHa me am boa c’hadigou.\n— O pegen gwell, Jann !\n— Gwell a-bed, eme Jann, tri farcad kerc’h am boa\nHac a ies hol en drog.\n— Gwaz a-bed, eme Jann, tri forc’hellic am boa,\nHac am boa bewet gant-he.\n— Gwell a-bed, eme Jann, o poac’had ar iot goadigennou,\nE tewiz ma biz.\n— Gwaz a-bed, eme Jann ; ober a ris eur gest,\nHac a oe savet tri di.\nO pegen gwell, Jann !\n— Gwell a-bed, eme Jann ; o sevel ann diweza,\nA oe bornet ma groeg.\nO pegen gwaz, Jann !\n— Gwaz a-bed, eme Jann, pa eo laret gant Doue :\n« Gwell eo beza born eget dall ! »\nConfiteor Deo, Deo,\nConfiteor, digor d’in,\nCalz am eus, calz a fell d’in :\nCant scoed digant Doue,\nHanter cant digant an Ele ;\nDigant an Ele hanter cant,\nDigant Sant Joseb, eur plac’h coant.\nMe oar cuipa caoulet,\nGuintra merc’hed ;\nMar zentfen ouz dom Jann ha dom Jakaz,\nMe vefe paour evel eur raz,\nIafe dierc’hen da glasq ma boed,\nC’houlfe bara, hep hen gonid.\nMarguerite Philippe. 1886.\nTASSEL HAC HE GOG\nEtre Tassel hac he gog\n’Zo savet eur gwall distog.\nDiridon tralandirida !\nDiridog tralandiridenno !\nA zo savet eun ergu\nAbalamour da iod it-du.\nLaket oa ar iod er-meas,\nDa c’hortos diskenn al leas.\nTassel a lavare d’he gôg :\n— Paoues, camarad, euz ar iod.\n— N’eo ket debri ar iod a ran,\nDibab ar polot anezhan ;\nDibab ar polot, gant ma bec,\nEvit sevel enor da vroec.\nTassel a dap-croc ’n eur skillenn,\nDa rei d’ar c’hôg war ho grippenn.\n— Tor ec'h eus abalamour d’in,\n’M eus grét meur a vad en ho ti ;\n’M eus grêt meur a vad en ho ti,\nDamesaad nao a ieresi ;\nDamesaad nao a ieresi,\nClasket nezio d’hé da dovi...\nCanet gant Marc’harid Fulup.\nEURED AL LAOUENANIC.\nDa eured al Laouenanic,\nAnn ozac’h a zo bihanic.\nMont ra en-dro ’n effnic cov-guenn,\nDa ober en peb-lec’h pedenn.\n— Deut peb-hini gant eun draïc,\nHac allas ! n’eo ket pinvidic,\nDa eured etc..\n— Me ielo, eme ar c’hilloc,\nHac a gâno caer, en a-raoc.\nDa eured etc...\n— Me ielo ive, ’me ar fra,\nHac a gasso ganen bara.\n— Me ielo ive, me ’ar vrân,\nHa ’gasso ganen eur c’hef-tân.\n— Me ielo ive, ’me ar big,\nHa gasso ganen eur pez kig.\n— Me iel’ ive, me ’r geginn,\nHac a gasso eur podad guinn.\n— Me iel’ ive, ’me ’r c’hefelec,\nHac a raïo coant ar bêlec.\n— Me iel’ ive, ’me ar vioc’h,\nEvit zicour da zon ar c’hloc’h.\n— Me iel’ ive, ’me ar goucouc,\nGant ma tabourinn war ma chouc.\n— Me iel’ ive, ’me ann eostic,\nHac a gâno meur a zonic.\n— Me iel’ ive, eme ar scour (scoul),\nHac a ielo da gerc’had dour.\n— Me iel’ ive, ’me ar voualc’h,\nHac arc’hant ganen, bars ma ialc’h.\nDa eured etc.\n— Me iel’ ive, eme ann drask,\nHac evit reï, a rinco clask.\n— Me iel’ ive, ’me ’r gazec-coat,\nHa ’gasso ganen eur bec’h coat.\n— Me iel’ ive, ’me ar sparfel,\nAssemblès gant ann durzunel.\n— Me iel’ ive, ’ma ’n alc’hueder,\nHac a gâno a-uz d’ar ster.\n— Me iel’ ive, ’me ar pabor,\nHac a gano etal ann nor.\n— Me iel’ ive, ’me ’r gwennili,\nHac a gano war leinn ann ti.\n— Ha me ive, ’me ar penglaou,\nHac ann dred a ielo hon daou.\n— Me ive, eme ar pintic,\nA ielo gant ann houpperic.\nAnn hol effned a em gavas,\nN’oa nemet unan na zeuas.\nCanet gant Guillemet Plassart, euz ar C’hloastr,\nen Montroulés, en miz Genveur, 1877.\nAR PARC CAER\nMe am eus eur parc.\nCaera da barc !\nWar ar parc ’zo eur c’hleuz.\nCaera da gleuz !\nAr c’hleuz ’zo war ar parc, hac ar parc a zo d’in.\nWar ma c’hleuz ’zo couezet eur vezenn,\nDiouz begic eur goulmic wenn.\nCaera da vezenn !\nAr vezenn ’zo war ar c’hleuz, ar c’hleuz ’zo war ar parc, hac\nar parc a zo d’in.\nWar ar wezenn ’zo savet eun dervenn.\nCaera da dervenn !\nAnn dervenn ’zo war ar vezenn, ar vezenn ’zo war ar c’hleuz,\nWar ann dervenn zo eur branc.\nCaera da vranc !\nAr branc zo war ann dervenn, ann dervenn ’zo war ar ve-\nzenn, ar vezenn ’zo war ar c’hleuz, ar c’hleuz ’zo war ar parc,\nhac ar parc a zo d’in.\nWar ar branc a zo eun neiz !\nCarea da neiz !\nAnn neiz ’zo war ar branc, ar branc ’zo war ann dervenn,\nWar ann neiz ’zo eur vi.\nCaera da vi !\nAr vi ’zo war ann neiz, ann neiz ’zo war ar branc, ar branc\n’zo war ann dervenn, ann dervenn ’zo war ar vezenn, ar ve-\nzenn ’zo war ar c’hleuz, ar c’hleuz ’zo war ar parc, hac ar parc\na zo d’in.\nWar ar vi ’zo eun einic.\nCaera da einic !\nAnn einic ’zo war ar vi, ar vi ’zo war ann neiz, ann neiz ’zo\nwar ar branc, ar branc ’zo war ann dervenn, ann dervenn ’zo\nwar ar vezenn, ar vezenn ’zo war ar c’hleuz, ar c’hleuz ’zo war\nar parc, hac ar parc a zo d’in.\nWar ann einic ’zo eur bluenn.\nCaera da bluenn !\nAr bluenn ’zo war ann einic, ann einic ’zo war a vi, ar vi ’zo\nwar ann neiz, ann neiz ’zo war ar branc, ar branc ’zo war ann\ndervenn, ann dervenn ’zo war ar vezenn, ar vezenn zo war ar\nc’hleuz, ar c’hleuz ’zo war ar parc, ’hac ar parc a zo d’in.\nWar ar bluenn ’zo eul leanès.\nCaera leanès !\nAl leanès ’zo war ar bluenn, ar bluenn ’zo war ann einic,\nann einic ’zo war ar vi, ar vi ’zo war ann neiz, ann neiz ’zo war\nar branc, ar branc ’zo war ann dervenn, ann dervenn ’zo war ar\nvezenn, ar vezenn ’zo war ar c’hleuz, ar c’hleuz ’zo war ar parc,\nWar al leanès a zo eur manac’h.\nCaera da vanac’h !\nAr manac’h ’zo war al leanès, al leanès ’zo war ar bluenn, ar\nbluenn ’zo war ann einic, ann einic ’zo war ar vi, ar vi ’zo war\nann neiz, ann neiz ’zo war ar branc, ar branc ’zo war ann dervenn\n, ann dervenn ’zo war ar vezenn, ar vezenn ’zo war ar\nc’hleuz, ar c’hleuz ’zo war ar parc, hac ar parc a zo d’in.\nWar al leandi 'zo eun tour,\nCaera du dour !\nAnn tour ’zo war al leandi, al leandi ’zo war ar manac’h, ar\nmanac’h ’zo war al leanès, al leanès ’zo war ar bluenn, ar\nann neiz, ann neiz ’zo war ar branc, ar branc ’zo war unn dervenn, ann dervenn ’zo war ar vezenn, ar vezenn ’zo war ar\nWar ann tour ’zo eur groaz.\nCaera da groaz !\nAr groaz ’zo war ann tour, ann tour zo war al leandi, al\nleandi ’zo war ar manac’h, ar manac’h ’zo war al leanès, al\nleanès ’zo war ar bluenn, ur bluenn ’zo war ann einic, ann\neinic ’zo war ar vi, ar vi ’zo war ann neiz, ann neiz ’zo war ar\nbranc, ar branc ’zo war ann dervenn, ann dervenn ’zo war ar\nWar ar groaz ’zo eur c’hog.\nCaera da gog !\nAr c’hog ’zo war ar groaz, ar groaz ’zo war ann tour, ann\ntour ’zo war al leandi, al leandi ’zo war ar manac’h, ar manac’h ’zo war al leanès, al leanès ’zo war ar bluenn, ar bluenn\n’zo war ann einic, ann einic ’zo war ar vi, ar vi ’zo war ann\nneiz, ann neiz ’zo war ar branc, ar branc ’zo war unn dervenn,\nunn dervenn ’zo war ar vezenn, ar vezenn ’zo war ar c’hleuz, ar\nc’hleuz ’zo war ar parc, hac ar parc a zo d’in.\nHac hol ez int d’in !\nLâret gant Visant Coat,\nen Montroulés, 1876.\nDIBLUAN AL IAOUENANIC\nNin’ zibluo bec al Laouenanic,\nRac honès a zo bihanic. (bis.)\nNin zibluo lagad cleiz al Laouenanic,\nRac henès a zo bihanic. (bis.)\nNin ’zibluo he lagad cleiz hac he vec,\nNin hen zibluo hed-ha-hed.\nNin zibluo lagad dahou al Laouenanic,\nNin ’zibluo he lagad dehou, he lagad cleiz, he vec,\nNin hen dibluo hed-ha-hed.\nNin zibluo scouarn gleiz al Laouenanic,\nNin ’zibluo ho scouarn gleiz, lie lagad dohou, lie lagad cleiz, he vec,\nNin zibluo scouarn dehou al Laouenanic,\nNin ’zibluo he scouarn dehou, he scouarn cleiz, he lagad dehou,\nhe lagad cleiz, he vec,\nNin zibluo penn al Laouenanic,\nNin ’zibluo he benn, he scouarn dehou, he scouarn cleiz, he\nlagad dehou, he lagad cleiz, he vec,\nNin zibluo gouc al Laouenanic,\nNin ’zibluo ho c’houc, he benn, he scouarn dehou, he scouarn\ncleiz, he lagad dehou, he lagad cleiz, he vec,\nNin zibluo bruchet al Laouenanic,\nNin zibluo he vruchet, he c’houc, he benn, he scouarn dehou,\nhe scouarn cleiz, he lagad dehou, he lagad cleiz, he vec.\nNin zibluo keinn al Laouenanic,\nNin zibluo he geinn, he vruchet, he c’houc, he benn, he\nscouarn dehou, he scouarn cleiz, he lagad dehou, he lagad\ncleiz, he vec.\nNin ’zibluo cov al Laouenanic,\nNin zibluo he geinn, he gov, he vruchet, he c’houc, he benn,\nhe scouarn dehou, he scouarn cleiz, he lagad dehou, he la-\ngad cleiz, he vec ;\nNin zibluo askell gleiz al Laouenanic,\nNin ’zibluo he askell gleiz, he geinn, he gov, he vruchet, he\nc’houc, he benn, he scouarn dehou, he scouarn cleiz, he\nlagad dehou, he lagad cleiz, he vec.\nNin zibluo askell dehou al Laouenanic,\nNin zibluo he askell dehou, he askell gleiz, he geinn, he gov,\nhe vruchet, he c’houc, he benn, he scouarn dehou, he\nscouarn gleiz, he lagad dehou, he lagad cleiz, he vec ;\nNin 'zibluo feskenn gleiz al Laouenanic,\nNin ’zibluo he feskenn gleiz, he askell dehou, he askell gleiz,\nhe geinn, he gov, he vruchet, he c’houc, he benn, he scouarn\ndehou, he scouarn gleiz, he lagad dehou, he lagad cleiz, he\nNin ’zibluo feskenn dehou al Laouenanic,\nNin ’zibluo he feskenn dehou, he feskenn gleiz, he askell dehou,\nhe askell gleiz, he geinn, he gov, he vruchet, he\nc’houc, he benn, he scouarn dehou, he scouarn gleiz, he lagad\ndehou, he lagad cleiz, he vec ;\nNin ’zibluo morzed cleiz al Laouenanic,\nNin ’zibluo he vorzed cleiz, he feskenn dehou, he feskenn\ngleiz, he askell dehou, he askell gleiz, he geinn, he gov,\nNin ’zibluo morzed dehou al Laouenanic,\nNin ’zibluo he vorzed dehou, he vorzed cleiz, he feskenn\ndehou, he feskenn gleiz, he askell dehou, he askell gleiz, he\ngeinn, he gov, he vruchet, he c’houc, he benn, he scouarn\nNin ’zibluo gar gleiz al Laouenanic,\nNin ’zibluo he c’har gleiz, he vorzed dehou, he vorzed cleiz,\nhe feskenn dehou, he feskenn gleiz, he askell dehou, he\naskell gleiz, he geinn, he gov, he vruchet, he c’houc, he\nbenn, he scouarn dehou, he scouarn gleiz, he lagad dehou,\nhe lagad cleiz, he vec ;\nNin hen dibluo hed-ha-hed,\nNin ’zibluo gar dehou al Laouenanic,\nNin zibluo he c’har dehou, he c’har gleiz, he vorzed dehou, he\nvorzed cleiz, he feskenn dehou, he feskenn gleiz, he askell\ndehou, he askell gleiz, he geinn, he gov, he vruchet, he\nc’houc, he benn, he scouarn dehou, he scouarn gleiz, he\nlagad dehou, he lagad cleiz, he vec ;\nNin ’zibluo troad cleiz al Laouenanic,\nNin ’zibluo he droad cleiz he c’har dehou, he c’har gleiz, he\nvorzed dehou, he vorzed cleiz, he feskenn dehou, he feskenn\nNin ’zibluo troad dehou al Laouenanic,\nNin ’zibluo he droad dehou, he droad cleiz, he c’har dehou,\nhe c’har gleiz, he vorzed dehou, he vorzed cleiz, he feskenn\nNin zibluo meud troad cleiz al Laouenanic,\nRac henès a zo bihanic, (bis.)\nNin ’zibluo meud he droad cleiz, he droad dehou, ee droad\ncleiz, he cehar dehou, he cehar gleiz, he vorzed dehou, he\nNin ’zibluo meud troad dehou al Laouenanic,\nNin ’zibluo meud he droad dehou, meud he droad cleiz, he\ndroad dehou, he droad cleiz, he c’har dehou, he c’har gleiz,\nhe vorzed dehou, he vorzed cleiz, he feskenn dehou, he fes-\nkenn gleiz, he askell dehou, he askell gleiz, he geinn, he\ngov, he vruchet, he c’houc, he benn, he scouarn dehou, he\n(Evit diverra, bremann e tibluer, ann eil goude egile, hol\nbizied hac hol ivino he daou droad.)\nNin ’zibluo lost al Laouenanic,\nNin ’zibluo he lost, ivinou he vizied, he vizied, meud he droad\ndehou, meud he droad cleiz, he droad dehou, he droad cleiz,\nhe c’har dehou, he c’har gleiz, he vorzed dehou, he vorzed\ncleiz, he feskenn dehou, he feskenn gleiz, he askell dehou,\nhe askell gleiz, he geinn, he gov, he vruchet, he c’houc, he\nHen dibluet hon eus hed-ha-hed !\nCanet Gant Guillemette Plassart, euz ar Chloastr,\n(Finistère). — décembre 1876.\nDISPENNAN AR VOUALC’H\nAr voualc’h hen eus collet he vec.\nPenaoz c’hallo ar voualc’h oanan,\nMar d’eo gwir ê collet gant-han :\nHe vec ?\nAr voualc’h hen eus collet :\nHe vec, he deod.\nPenaoz c’hallo ar voualc’h canan,\nHe deod, he vec?\nHe vec, he deod, he lagad cleiz.\nHe lagad cleiz, he deod, he vec ?\nHe vec, he deod, he lagad cleiz, he lagad dehou.\nHe lagad dehou, he lagad cleiz, he deod, he vec?\nHe vec, he deod, he lagad cleiz, he lagad dehou, he benn.\nHe benn, he lagad dehou, he lagad cleiz, he deod, he vec.\nAr voualc’h hen eus collet ;\nHe vec, he deod, he lagad cleiz, he lagad dehou, he benn, he c’houc.\nHe c’houc, he benn, he lagad dehou, he lagad cleiz, he deod, he vec ?\nHe vec, he deod, he lagad cleiz, he lagad dehou, he benn, he\nc’houc, he askell gleiz.\nHe askell gleiz, he c’houc, he benn, he lagad dehou, he lagad\ncleiz, he deod, he vec ?\nc’houc, he askell gleiz, he askell dehou.\nHe askell dehou, he askell gleiz, he c’houc, he benn, he lagad\ndehou, he lagad cleiz, he deod, he vec?\nc’houc, he askell gleiz, he askell dehou, he geinn.\nHe geinn, he askell dehou, he askell gleiz, he c’houc, hebenn,\nhe lagad dehou, he lagad cleiz, he deod, he vec ?\nc’houc, he askell gleiz, he askell dehou, he geinn, he gov.\nHe geinn, he gov, he askell dehou, he askell gleiz, he c’houc,\nhe benn, he lagad dehou, he lagad cleiz, he deod, he vec ?\nc’houc, he askell gleiz, he askell dehou, he geinn, he gov,\nhe vozed cleiz.\nHe vorzed cleiz, he geinn, he gov, he askell dehou, he askell\ngleiz, he c’houc, he benn, he lagad dehou, he lagad cleiz,\nhe vorzed cleiz, he vorzed dehou.\nPenaoz c’hallo ur voualc’h canan,\nHe vorzed dehou, he vorzed cleiz, he gov, he geinn, he askell\ndehou, he askell gleiz, he c’houc, he benn, he lagad dehou,\nhe vorzed cleiz, he vorzed dehou, he c’hlinn gleiz.\nHe c’hlinn gleiz, he vorzed dehou, he vorzed cleiz, he gov, he\ngeinn, he askell dehou, he askell gleiz, he c’houc, he\nbenn, he lagad dehou, he lagad cleiz, he deod, he vec ?\nhe vorzed cleiz, he vorzed dehou, he c’hlinn gleiz, he c’hlinn\nHe c’hlinn dehou, he c’hlinn gleiz, he vorzed dehou, he vorzed\ncleiz, he gov, he geinn, he askell dehou, he askell gleiz,\nhe c’houc, he benn, he lagad dehou, he lagad cleiz, he\ndeod, he vec ?\nhe vorzed cleiz, he vorzed dehou, he c’hlinn gleiz, he\nc’hlinn dehou, biz-meud he droad cleiz.\nBiz-meud he droad cleiz, he c’hlinn dehou, he c’hlinn gleiz,\nhe vorzed dehou, he vorzed cleiz, he gov, he geinn, he\naskell dehou, he askell gleiz, he c’houc, he benn, he lagad\n(Laret evel-se evit hol bizied hac ivinou he daou droad, ann eil goude egile,)\ndehou, biz-meud he droad cleiz, he lost.\nHe lost, biz-meud he droad cleiz, biz-meud he droad\ndehou, he c’hlinn dehou, he c’hlinn gleiz, he vorzed dehou,\nhe vorzed cleiz, he gov, he geinn, he askell dehou, he as-\nkell gleiz, he c’houc, he benn, he lagad dehou, he lagad\ncleiz, he deod, he vec?\nCanet gant Marc’harit Fulup. — Plouaret, 1873\n— Lavar d’in petra eo unan ?\n— Eun Doue hep ken, pehini zo en nef.\n— Petra eo daou ?\n— Daou destamant.\nEun Doue hep ken, pehini zo en nef.\n— Petra eo tri ?\n— Tri Ferson ann Drindet ;\n— Pelra eo pevar ?\n— Pevar Avieller;\nTri Ferson ann Drindet,\n— Petra eo pemp ?\n— Pemp bara ann désert,\n— Petra eo c’huec’h ?\n— C’huec’h podad gwinn,\nEn Cana Gallilé,\nPemp bara ann désert,\n— Petra eo seiz ?\n— Seiz Sacramant,\nC’huec’h podad gwinn,\n— Pelra eo eiz ?\n— Eiz evurusted,\n— Petra eo nao ?\n— Nao Arc’hel,\nEun Doue hep ken, pehini ’zo en nef.\n— Petra eo dec ?\n— Dec Gourc’hemenn,\n— Petra eo eunnec ?\n— Eunnec Profet,\n— Petra eo daouzec ?\n— Daouzec Abostol,\n↑ Var : C’huilic Doue, tol da voad.\n↑ Var : hac a zo tignouz ha picouz\n↑ Gwigoura, c’est grincer, à la façon d’un essieu mal graissé.\n↑ On ajoute quelquefois :\nMe a raïo gant he fri\nEur c’huistellic da Herri ;\nMe a raïo gant he dent\nEur porrastel war ann hent.\nMe raï gant he bewar droad\nPéder vaz da daboulinad.\nAdtapet diwar « https://br.wikisource.org/w/index.php?title=Implijer:Wuyouyuan/robot-2&oldid=149654 »\nKemmoù diwezhañ degaset d'ar bajenn-mañ d'an 11 C'hwe 2019, da 15:25.


Pajenn:Heuriou brezonnec ha latin.djvu/666 - Wikimammenn\nPajenn:Heuriou brezonnec ha latin.djvu/666\nen latin an Obsecro. Ret eo erfat he recita er memes speret hac er memes intantion ma’z eo bet composet, da lavaret eo, gant ur fizianç vras er Verc’hes glorius Vari, mæs gant ur fizianç guirion ha conform d’ar feiz catholic. Coms a reer outhi en oræson-ma couls hac en certen oræsonou alt, evel ma comser ouz hor Salver he-unan, oc’h attribui deiz certen titrou pe galiteou pere ne apparchantont propramant ha ric ha ric nemet outan evit guir, êvel ouz bor Mediateur a redamtion.\nHoguen ar gristenien fidel pere so scleraet gant ar feiz, a vouezo avoalc’h diferanti J.-C. diouz ar Verc’hes Vari evel ar c’hrouer diouz he grouadures, hac a anavezo erfat penaus o veza mam ar Verc’hes da J.-C., mar he galvomp hon esperanç hac hor buez, evel er Salve, Regina, pehini so ive un oræson excellant d’ar Verc’hes, pe mar he galvomp hent ar re so en em egaret ; ar silvidiguez ar re a esper en hi ; feunteun a drugarez, a silvidiguez, a c’hraç, a gonsolation, a vuez hac a pardon, evel ma he galver en Obsecro ; ha mar attribuomp dezi en naouspet oræson erguis-se ar pez na ellomp da receo nemet digant Doue, ne ententomp dre guement-se oll quen tra, nemet simplamant, evel ma he deveus roet deomp J.-C., oc’h he zigaç var an douar, ma he deveus roet deomp ive quement hon eus recevet digant J.-C., ha ma’z eo dre voyen e ro Doue deomp ar graçou a recevomp diganta, pa’z eo dreizi en deveus roet deomp he Vap propr memes pehini eo an autor eus ar c’hraç ; ha non pas ma ententemp ober anezi hor mediattices a redamtion, nemet epquen hor mediatrices a intercession, evel ma coms an deologianet.\nJ.-C. a enoromp hac a veulomp ivez eta dre an enor hac ar veuleudi particulier-se a rentomp d’he vam dîn ar Verc’hes Vari, pehini a rencomp da enori nebeutoc’h infinimant eguet hor Salver evit guir, mæs ive mui hep comparæson ebet eguet an\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/666&oldid=101459 »\nKemmoù diwezhañ degaset d'ar bajenn-mañ d'an 5 Mae 2017, da 17:27.


Kêr-benn Stad Filipinez eo Manila (Maynila e filipineg).\n3 Lec'hioù dibar\n4 Treuzdougen e Manila\n4.1 Treuzdougen kêr\n4.2 Kehentiñ gant an diavaez\n5 Manila veur (Metro Manila)\nAr straed kenwerzhel pennañ e 1899\n1571 : Krouet kêr gant ar Spagnol López de Legazpi. Sujet eo ar vro d'an impalaeriezh spagnol.\n1898 : Disklêriet ar brezel ouzh Spagn gant ar Stadoù-Unanet. Distrujet al lestraz spagnol. Rankout a ra ar Spagnoled dilezel o zrevadenn. Kregiñ a ra Stadunaniz d'ober o renkoù er vro ha d'en em staliañ.\n1942 : Preizhet kêr gant lu Japan. Staliet eno un diktatouriezh kriz. Mestr eo Japan war ar vro. En ur guitaat Filipinez e tisklêr ar jeneral MacArthur ar frazenn vrudet (deuet da wir 4 bloaz war-lerc'h) : "I shall return" (Dont a rin en-dro).\n1945 : Staliet adarre ur gouarnamant e Manila. Dilennet Roxas y Acuna da brezidant hag Elpidio Quirino da vesprezidant.\n1946 : Goude fin aloubadeg Japan e tistro Stadunaniz d'en em staliañ e Manila.\nE-pad pell eo bet rannet kêr etre ur c'harter trevadennel, mogeriet ha poblet gant trevadennerien eus Europa. Ar pezh a reer Manila anezhañ hiziv e gwirionez pe Manila "Intramuros" (kêr-gloz) ha Binondo, anezhi kêr an henvroidi, hini an "Indios" kalz pobletoc'h. Spagnoled ar XVIvet kantved a rae "Indio" (diwar Indez) eus kement henvroad eus perc'henniezhioù an impalaeriezh spagnol er Bed Nevez ha, dre astenn-ster, eus kement hini a orin eus ar broioù trevadennet ganto goude ma voe dizoloet Amerika ha pa vefent o chom en Azia.\nHiziv emañ bodet er gêr-benn un niver bras a garterioù iskêrel en tolpad kêrioù a reer Metro Manila anezhañ hiziv. Eno e vev ouzhpenn 10 milion a dud. Poblañs kêr Vanila a sav da 1,6 milion a dud.\nAteneo Manila, ur skol-veur katolik, bet savet e 1859 gant ar Jezuisted.\nTreuzdougen e ManilaAozañ\nRoll arsavioù metro Manila\nKehentiñ gant an diavaezAozañ\nAerborzh etrebroadel Aquino\nManila veur (Metro Manila)Aozañ\nAdtapet diwar « https://br.wikipedia.org/w/index.php?title=Manila&oldid=1658729 »\nDernière modification le 25 Eos 2015, à 14:30\nKemmoù diwezhañ degaset d'ar bajenn-mañ d'an 25 Eos 2015, da 14:30.


Mastektomiezh - Wikipedia\nE medisinerezh e vez graet mastektomiezh eus lamidigezh ur vronn pe ziv, a-zarn pe a-bezh. Evit stourm ouzh krign-bev ar vronn e vez graet peurvuiañ. E degouezhioù zo, war vaouezed a greder ez int e riskl bras da gaout krign-bev ar vronn e vez sevenet an oberatadenn-se ent-profilaktek, eleze evit diarbenn ar c'hrign-bev kentoc'h eget louzaouiñ anezhañ. Gant lamidigezh ur yoc'henn vronn, en eneb, e vez lamet ur yoc'hennad gwiad kentoc'h eget ar vronn a-bezh.\nDiouzh boaz e veze lamet ar vronn a-bezh mar beze tizhet gant ar c'hrign-bev. Alies e veze sevenet ar vastektomiezh e-kerzh ar memes oberatadenn ma veze kemeret ar viopsienn a gadarnae an anaoud. En deiz a hiziv e vez diazezet an diviz seveniñ ar vastektomiezh war ur viopsienn graet abretoc'h. Setu e vezer tuet da brederiañ krign-bev ar vronn hep lemel ar vronn ken alies ha gwezhall. Cheñchet eo an doareoù ober en abeg da zaou dra : eus un tu ez eus bet degaset gwellaennoù er radioterapiezh hag el louzaouadur gant skoazeller (d.s. kimioterapiezh ha terapiezh gant hormon) ha diwar se ne vez ket gwir ken ar reolenn "seul ledanoc'h an ezskejadenn, seul nebeutoc'h a chañs da welet ar c'hleñved o tont an-dro", hag eus un tu all e ouezer bremañ e vez graet metastazennoù abred gant krign-bev ar vronn. N'eo ket un ezskejadenn krenn-ha-krenn a viro ouzh eil yoc'hennoù da zont war wel pelloc'h diwar vikro-metastazennoù a oa bezant kent an dizoloadenn, an anaoud hag an oberatadenn. N'eus nemet ur bihan-niver a grignoù-bev a vez louzaouet gant ur vastektomiezh c'hoazh er broioù diorroet.\nMastektomiezh simpl (pe "mastektomiezh leun") skeudenn\nMastektomiezh krenn-ha-krenn kemmet skeudenn\nMastektomiezh krenn-ha-krenn -- ral a wezh e vez graet hiziv an deiz skeudenn\nMastektomiezh a zamant d'ar c'hroc'hen skeudenn\nMastektomiezh dangroc'hen PMID 11712794 (pennad e saozneg)\nGer skiantel goveliet diwar ar gregaj μαστός "bronn" hag ἐκτομή "skejadenn".\nSeurtoù mastektomiezh (e saozneg)\nMastectomy study (e saozneg)\nAdtapet diwar « https://br.wikipedia.org/w/index.php?title=Mastektomiezh&oldid=1466709 »


Republik Iwerzhon - Wikipedia\nDa Stad Iwerzhon e tenn ar pennad-mañ. Evit an enez en he fezh, sellet ouzh Iwerzhon.\nKan broadel Amhrán na bhFiann\nGouel broadel 17 a viz Meurzh\nYezhoù ofisiel Iwerzhoneg, Saozneg\nKêr-benn Baile Átha Cliath\nPrezidant Michael D. Higgins\n(Kentañ ministr) Mícheál Ó Máirtín\n5 244 844 (2021)\nKod pellgomz 353\nKod Internet .ie\nPDG (US$) 333 730 764 773,18 \nInternet (ga) (en) www.gov.ie\nIwerzhon, pe Republik Iwerzhon (iwerzhoneg: Poblacht na hÉireann; saozneg: Republic of Ireland), eo anv ar Stad dindan ar braz eus Enez Iwerzhon. Ar peurrest, anvet «Norzhiwerzhon», a zo manet betek-henn e dalc'h ar Rouantelezh-Unanet. Krouet e oa bet Stad Dieub Iwerzhon e 1922 goude ur brezel etre emsaverien evit frankiz an enez diouzh rouantelezh Breizh-Veur. Mont a reas da vezañ ur republik e 1948. Dulenn eo ar gêr-benn. Ezel eus Unaniezh Europa eo abaoe 1974.\nAnv ar stad[kemmañ | kemmañ ar vammenn]\nHervez Bonreizh 1937 ez eo Éire (iwerzhoneg) pe Ireland (saozneg) anv ofisiel ar stad.\nAbaoe ma oa bet staliet ur republik, hervez lezenn, d'an 18 a viz Ebrel 1949, ez eus ivez un anv boas : « Republik Iwerzhon » (Republic of Ireland e saozneg, Poblacht na hÉireann en iwerzhoneg), koulskoude n'eo ket anavezet an anv-se ez-vonreizhel.\nAn anv saoznek Irish Republic ne vez ket implijet – anv ar republik embannet d'an 21 a viz Genver 1919. Etre 1922 (mont kuit eus ar Rouantelezh Unanet) ha 1937, e veze graet "Stad dieub Iwerzhon" eus ar stad (Saorstát Éireann en iwerzhoneg, Irish Free State e saozneg).\nDáil Éireann (Dael Iwerzhon)\nTaoiseach (Kentañ Ministr)\n↑ (en) The World Bank\nAdtapet diwar « https://br.wikipedia.org/w/index.php?title=Republik_Iwerzhon&oldid=1998695 »\nKemmoù diwezhañ degaset d'ar bajenn-mañ d'an 10 Mez 2022, da 20:35.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/392 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/392\n(2) Me a bed Evodias, hag a bed Sintyke,da gaoud ar memeus santimant en Aotrou. (3) Pedi a ran ac’hanoud-te ive, va c’hen-labourer gwirion, da zicour ar gragez-ze ; labouret ho deuz assambles ganen evit an Aviel, koulz ha Clement hag ar re all euz va c’hen-labourerien, a bere an hanoiou a zo el levr a vuez.\n(4) En em rejouissit bepred en Aotrou ; hen lavaret a ran c’hoas : En em rejouissit. (5) Ra vezo anavezet ho tousder gant an holl dud. An Aotrou a zo tost. (6) Na vezit sourciet gant netra, mes, en peb occasion, lakit ho koulennou dirag Doue, dre bedennou ha supplicationou gant actionou a c’hras, (7) hag ar peoc’h a Zoue, pehini a dremen peb ententamant, a ziwallo ho calonou hag ho sonjezonou en Jesus-Christ.\n(8) A-hend-all, breudeur, ra vezo occupet ho sperejou gant kement a zo gwir, kement a zo honest, kement a zo just, kement a zo pur, kement a zo dign a garantez, kement a zo a vrud vad, hag a zo enhan eur vertuz-benag, hag a zo dign a veuleudi ; ra vezo occupet ho sperejou gant an holl draou-ze. (9) Ho desket hoc’h euz ive, ho recevet hag ho c’hlevet ganen-me, hag ho gwelet hoc’h euz enoun-me. Grit an traou-ze, ha Doue ar peoc’h a vezo ganeoc’h.\n(10) Hogen, braz eo bet va joa en Aotrou, o veza m’hoc’h euz lakeat da renevezi ho karantez evidoun ; evit gwir e sonjec’h enoun, mes an occasion a vanke deoc’h. (11) Na lavaran ket kement-se abalamour d’am dienez ; rag desket em euz beza contant euz ar stad en pehini en em gavan. (12) Gouzoud a ran beza en eur stad izel, gouzoud a ran ive beza en abondans ; en holl ha dre holl em euz desket beza rassaziet ha kaoud naoun ; beza en abondans, ha beza en dienez. (13) Gallout a ran pep tra dre ar C’hrist, pehini a ro nerz d’in. (14) Koulskoude mad hoc’h euz great kemer lod ganen em affliction. (15) Gouzout mad a rit ive, Philippied, penaos goude ma oat commanset da brezeg an Aviel, pa c’hiz kuit euz a Vacedonia, Iliz e-bed n’he doa roet d’in, ha na receviz netra, nemed digant hoc’h hini ; (16) ha memeus, pa oann en Thessalonika, hoc’h euz digasset d’in eur vech, ha zo-ken diou vech, peadra evit va ezomou. (17) N’e ket ma klaskfen presanchou, mes klask a ran lakaad da greski ar frouez a dleit da gaoud euz a gement-se. (18) Hogen, recevet em euz pep tra,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/392&oldid=125518 »


Pajenn:Perrot - Bue ar Zent.djvu/799 - Wikimammenn\nPajenn:Perrot - Bue ar Zent.djvu/799\nan den eurus per-mari-loeiz chanel\nôtrou Trompier, hag en em roas a galon d’ar studi. Evit diskuizan diouz e labour pemdeziek, e lenne lizeriou Breuriez ar fe, hag an dra-ze a lakas da ziwan en e galon ar c’hoant da vont da visioner.\nDa bempzek vla, e teuas eun devez da fallgaloni war e levriou, ha hep levaret ger d’e vadoberour, e kemeras hent ar ger.\nPa oa o vont er-mêz eus porz ar presbital, e kavas war e hent eur wreg vat hag a c’houlennas digantan :\n— Da belec’h out o vont, Perig ?\n— O vont kuit.\nBet out o c’houlenn kuzul digant ar Werc’hez ?\nAr pôtr yaouank a blegas e benn hep lavaret ger.\n— Kred ac’hano, Perig, kerz d’an iliz, da gentan, da bedi ar Werc’hez.\nPer-Mari a zentas. Prest goude e teue er-mêz, laouen evel ar Spered-Santel, hag o terc’hel e levriou war e benn e lavare : « Ma ! emezan, chom a rin. » Ha chom a reas.\nDa c’houezek vla, eus skol an ôtrou Trompier, Per-Mari Chanel a yeas da gloerdi bihan Meximieux ; ac’hane, da gloerdi bras Brou, elec’h ma oe beleget, ar 15 a viz gouere 1827.\nNao bla goude, e vriataas e vamm, ha hep lavaret d’ezi da belec’h e oa o vont, e kemeras hent an Oseani en Havr-neve, ar 24 a viz kerdu 1836. Dek miz ha seitek devez goude, e tiskenne en enezen Futuna, gant ar breur Mari-Nizier. Ar roue Niuluki a roas digemer d’eze.\nKentan reas an Tad Chanel a oe gwestlan e enezen d’ar Werc’hez. Eur millier bennak a dud a c’halle bezan en Futuna, ha rannet oant en diou rouantelez, dalc’h-mat en brezel an eil ouz eben. Eur vro eo hag e ve krenan douar enni alïes. Herve ar gouezidi, unan eus o doueou a zo kousket dindan an enezen, ha pa ve o trei hag o tizrei en e wele, e kren an douar gantan. Ouspen-ze, Futunaïz a grede e teu o doueou da vevan dindan furm tud a zo ; hag ar roue Niuluki a oa eun Doue evite. Prezek Jezuz-Krist a oa eta, hep mar ebet, diskar e c’halloud. Da gentan, koulskoude, heman ne reas van ebet. Eleiz a oe gonezet da Jezuz-Krist hag en o fenn Meitala, mab henan ar roue. Niuluki neuze, o kredi e oa o vont da vezan didronet, e teuas aon d’ezan hag a gasas pevar den da lazan an Tad Chanel en e di. Terri rejont e benn d’ezan a dôliou baz hag a dôliou bouc’hal, an 23 a viz ebrel 1841. Gwad ar verzerien eo had ar gristenien : hirie Futuna a zo deut da vezan eur barouz kristen eus ar re wellan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/799&oldid=141108 »


Aet o'h skuizh ivez gant twitter ? - Florent Grouin\nDiffusion du mercredi 25 avril 2018 Durée : 10min\nKomzet e oa bet ganeomp diwar-benn ar gevredigezh nevez Kelennomp. Toullet hon oa kaoz ivez diwar-benn ar skrid-goulenn evit anavezout ar brezhoneg war twitter. Ur c'hendalc'h gant ar vroioù keltiek a dabuto just awalc'h e miz Gouere diwar-benn implij ar rouedadoù sokial er yezhoù keltiek.\nPalioù fetis da dizhout evit ar c'helenn e brezhoneg\nDimeurzh ha dimerc'her e oa bodet tud ar c'helenn vrezhonek e Brasparzh diwar bedadenn ar sindikadoù FSU, SNES ha SNUipp. 7 vloaz 'zo ne oa ket en em gavet ar skolaerien, kelennerien ha dileuridi asambles. Aze oa ar pal mont war-zu palioù nevez evit diorren ar yezh er skolioù. Ur gevredigezh, Kelennomp he anv, a zo o paouez bezañ savet o vodañ skolaerien ha kelennerien. He fal eo ober 'giz oa Unvaniezh ar Gelennerien war ar Brezhoneg. Displegadennoù Katell Uguen, Yann-Ber Deredel ha Renan Kerbiquet.\nEr staj "ar #brezhoneg bremañ ha goude-se ? " e vimp. Staj aozet gant ar SNUipp SNES FSU #Breizh evit ar gelennerien divyezhek publik . Kinniget e vo ar gevredigezh nevez @kelennomp d’ar geneiled d'ar 24 ha 25 a viz Ebrel e Brasparzh #bzhg@regionbretagne@LouarnLpic.twitter.com/t2MMOQA1LT\n— Kelennomp! (@kelennomp) April 24, 2018\nAnavezet e vo a-benn ar fin ar brezhoneg gant twitter ?\nGoulenn a ra implijerien twitter e vefe anavezet ar brezhoneg gant ar rouedad sokial. Ur "skrid-goulenn" a zo bet lañset gant al lec'hienn internet culture-bretagne.net. Skuizh eo ar vrezhonegerien o welet Twitter o mennegiñ eo skrivet o tweetoù e kreoleg en alamaneg pe c'hoazh e poloneg. Florent Grouin a zo an hini n'eus lañset ar skrid-goulenn.\nAet oc'h skuizh gant Twitter hag a lar n'eo ket ho tweetoù e #bzhg ? Setu perak, ha penaos ober evit cheñch an traoù ! https://t.co/8SIddNDKpDpic.twitter.com/eR7HfxxjJx\nAr rouedadoù sokial, un diskoulm evit ar yezhoù keltiek ?\nE kreiz miz Gouere en em vodo ar c'hendalc'h keltiek e Kemper. Dibaoe 1951 ne oa ket bet ar c'hwec'h bro e kêrbenn Kerne, Breizh, Kerne-Veur, Skos, Iwerzhon, Enez-Vanav ha Kemper. Ar bloaz-mañ e vo anv deus diorren ar yezhoù keltiek dre ar mediaoù sokial. Ar mediaoù sokial o deus cheñchet ar bed hag an doare da zaremprediñ ar re all. "Gellet a reer hiziv koulz laret krouiñ kumuniezhoù difestis evit implij ar yezh" setu soñj Yann Guillamot, prezidant ar c'hendalc'h keltiek ouzh mikro Jañ-Luk Bergot.


Júu ʼmɨ́ɨ e cacuo fidiée Efesios 2\nFidiéebˇ dseaˋ caleáaiñˋ jneaa˜aaꞌ jee˜ dseeˉ quíˉiiꞌ\n1 Jo̱ lamɨ˜ jéengˊguɨ do, jaléngꞌˋ ꞌnʉ́ꞌˋ lɨ́ɨngˊnaꞌ lafaꞌ ꞌlɨɨm˜baꞌ fɨˊ quiniˇ Fidiéeˇ uíiꞌ˜ jaléꞌˋ e ꞌlee˜naꞌ jo̱guɨ uíiꞌ˜ jaléꞌˋ dseeˉ e eeˉnaaꞌ, 2 co̱ꞌ calɨséngˋnaꞌ e jmooˋnaꞌ jialco̱ꞌ nirǿngˋnaꞌ dseeˉ laco̱ꞌguɨ la jmóoˋ dseaˋ jmɨgüíˋ, jo̱guɨ cajmitíˆnaꞌ lají̱i̱ꞌ˜ ta˜ quiʉꞌˊ fii˜ i̱ ꞌlɨngꞌˆ i̱ quie̱ˊ nifɨˊ quiáꞌˉ jaléꞌˋ guíˋ ꞌlɨꞌˆ e íiˊ fɨˊ yʉ́ꞌˆ jmɨgüíˋ. Jo̱guɨ i̱ fii˜ i̱ ꞌlɨngꞌˆ do néeˊ nir˜ jaléngꞌˋ dseaˋ i̱ jaˋ jíiꞌ˜ Fidiéeˇ. 3 Jo̱ lajo̱b cajo̱ lamɨ˜ se̱e̱ˉ jneaa˜aaꞌ lajɨɨˉnaaꞌ lamɨ˜ jéengˊguɨ e jmooˉnaaꞌ lají̱i̱ꞌ˜ e jaˋ dseengˋ e ii˜naaꞌ yee˜baaꞌ, co̱ꞌ jmooˉnaaꞌ doñiˊ eeˋ jáˉ dsiˋnaaꞌ jo̱guɨ ɨˊ dsiˋnaaꞌ. Jo̱ co̱ꞌ lajo̱b jmooˉnaaꞌ, jo̱baꞌ catɨ́ɨˉbaaꞌ e niꞌíingꞌ˜naaꞌ iihuɨ́ɨˊ eáangˊ quiáꞌˉ Fidiéeˇ uii˜ quiáꞌˉ jaléꞌˋ e jaˋ dseengˋ e jmooˉnaaꞌ do lɨ́ꞌˆ laco̱ꞌguɨ iihuɨ́ɨˊ e íngꞌˋ jaléngꞌˋ dseaˋ jmɨgüíˋ i̱ jmóoˋ jialco̱ꞌ nirǿiñˋ dseeˉ. 4-5 Dsʉꞌ Fidiéeˇ eáamˊ fɨꞌˋ lɨ́ɨiñˉ jaléngꞌˋ jneaa˜aaꞌ, jo̱guɨ eáamˊ calɨꞌneáaiñˋ jneaa˜aaꞌ, jo̱baꞌ cangɨ́ɨngˋnaaꞌ quiáꞌrˉ e se̱e̱ˉnaaꞌ lafaꞌ ꞌmɨ́ɨmˉbaaꞌ laꞌeáangˊ có̱o̱ꞌ˜ Dseaˋ Jmáangˉ nañiˊ faꞌ lɨ́ɨˊnaaꞌ lafaꞌ e ꞌlɨɨm˜bɨ́ɨꞌ uíiꞌ˜ dseeˉ quíˉnaaꞌ. Co̱ꞌ laꞌeáangˊ e guiúmˉ Fidiéeˇ có̱o̱ꞌ˜ ꞌnʉ́ꞌˋ nañiˊ faꞌ jaˋ catɨ́ɨngˉnaꞌ, jo̱baꞌ nɨcaleáaiñˋ ꞌnʉ́ꞌˋ jee˜ jaléꞌˋ dseeˉ quíiˉnaꞌ lana. 6 Jo̱ Fidiéeˇ cajméerˋ e lafaꞌ røøbˋ cají̱ꞌˊtú̱u̱ꞌ có̱o̱ꞌ˜ Dseaˋ Jmáangˉ mɨ˜ cají̱ꞌˊtu̱ dseaˋ do, jo̱guɨ lafaꞌ caguiéeiñˋ jneaa˜aaꞌ co̱lɨɨng˜ có̱o̱ꞌ˜ dseaˋ do fɨˊ ñifɨ́ˉ quiáꞌrˉ. 7 Jo̱ cajméerˋ e jo̱ e laco̱ꞌ nicuǿˉ li˜ lata˜ jial tíiˊ guiúngˉ Fidiéeˇ có̱o̱ꞌ˜ jneaa˜aaꞌ e jí̱i̱ꞌ˜ jaˋ catɨ́ɨˉnaaꞌ e eáamˊ ꞌneáaiñˋ jneaa˜aaꞌ laꞌeáangˊ có̱o̱ꞌ˜ Fíiˋnaaꞌ Dseaˋ Jmáangˉ. 8 Jo̱ co̱ꞌ guiúmˉ Fidiéeˇ có̱o̱ꞌ˜ ꞌnʉ́ꞌˋ e jí̱i̱ꞌ˜ jaˋ catɨ́ɨngˉnaꞌ, jo̱baꞌ nɨcangɨ́ɨngˋnaꞌ e nileángˋnaꞌ jee˜ dseeˉ quíiˉnaꞌ laꞌeáangˊ e cajáangꞌ˜ yaang˜naꞌ fɨˊ jaguórˋ. Dsʉꞌ e jo̱ jaˋ calɨ́ꞌˉnaꞌ yaang˜naꞌ, co̱ꞌ Fidiéeˇbingꞌ cacuøꞌˊ ꞌnʉ́ꞌˋ e jo̱ e jaˋ ꞌleeꞌ˜. 9 Jo̱ jaléꞌˋ e jo̱ jaˋ lɨ́ꞌˋnaaꞌ uii˜ quiáꞌˉ jaléꞌˋ e jmooˉnaaꞌ, dsʉco̱ꞌ faco̱ꞌ lajo̱, jo̱baꞌ có̱o̱ꞌ˜ e jo̱b nijmɨjløngꞌˆ yee˜naaꞌ jóng. 10 Dsʉꞌ Fidiéeˇbingꞌ nɨcajméeˋ jaléꞌˋ e jo̱ quíˉiiꞌ, co̱ꞌ cajméerˋ e lafaꞌ calɨꞌmɨ́ɨmˉbaaꞌ laꞌeáangˊ có̱o̱ꞌ˜ Fíiˋnaaꞌ Dseaˋ Jmáangˉ e laco̱ꞌ nijmóˆooꞌ jmangꞌˉ e guiʉ́ˉ lɨ́ꞌˆ laco̱ꞌguɨ jí̱i̱ꞌ˜ guiʉ́ˉ nɨcaguiarˊ quíˉiiꞌ jéengˊguɨ e nijmóˆooꞌ.\nJial se̱e̱ˉnaaꞌ juguiʉ́ˉ júuˆ røøˋ laꞌeáangˊ có̱o̱ꞌ˜ Dseaˋ Jmáangˉ\n11 Jo̱ té̱e̱ˊ áaˊnaꞌ jial lɨ́ɨngˊnaꞌ ie˜ lamɨ˜ jéengˊguɨ do, ꞌnʉ́ꞌˋ dseaˋ jaˋ lɨ́ɨngˊnaꞌ dseaˋ Israel. Jo̱ jaléngꞌˋ jneaꞌˆ i̱ lɨ́ɨngˊ dseaˋ Israel i̱ tɨ́ɨngˋ tó̱o̱ˋ li˜ fɨˊ ngúuˊ táangˋ lají̱i̱ꞌ˜ dseañʉꞌˋ e laco̱ꞌ cuøˊ li˜ e lɨ́ɨˊnaaꞌ dseaˋ quiáꞌˉ Fidiéeˇ, jo̱ jneabꞌˆ cajo̱ i̱ féꞌˋ e jaˋ lɨ́ɨngˊ ꞌnʉ́ꞌˋ dseaˋ quiáꞌˉ Fidiéeˇ. 12 Jo̱ jmiguiéngꞌˊ áaˊnaꞌ e ie˜ lamɨ˜ jéengˊguɨ do jaˋ mɨˊ cuíingˋnaꞌ Dseaˋ Jmáangˉ, jo̱guɨ jmaquíimˊ ɨˊ óoˊnaꞌ laco̱ꞌguɨ jneaꞌˆ, dseaˋ lɨ́ɨˊnaaꞌ dseaˋ sɨju̱ˇ dseaˋ Israel, jo̱guɨ jaˋ catɨ́ɨngˉnaꞌ lají̱i̱ꞌ˜ júuˆ e cajméeˋ Fidiéeˇ jo̱guɨ cajmɨrǿrˋ có̱o̱ꞌ˜ jneaꞌˆ. Jo̱ lamɨ˜ jéengˊguɨ dseaˋ i̱ jaˋ cuíingˋ Fidiéeˇ lamɨ˜ lɨ́ɨngˊnaꞌ, o̱ꞌguɨ lɨɨng˜ eeˋ sɨjeáˆnaꞌ quiáꞌˉ Dseaˋ Jmáangˉ. 13 Jo̱ lamɨ˜ jéengˊguɨ jaˋ cuíingˋnaꞌ Fidiéeˇ, dsʉꞌ lanaguɨ nɨcuíimˋbaꞌ dseaˋ do laꞌeáangˊ có̱o̱ꞌ˜ Dseaˋ Jmáangˉ i̱ catu̱u̱ˋ jmɨꞌøøngˉ fɨˊ dseꞌˋ crúuˆ mɨ˜ cajúiñˉ uíiꞌ˜ jneaa˜aaꞌ. 14 Jo̱guɨ lana, laꞌeáangˊ có̱o̱ꞌ˜ Dseaˋ Jmáamˉbaꞌ, røøbˋ nɨꞌɨˊ dsiˋnaaꞌ lajɨɨˉnaaꞌ, jo̱guɨ joˋ ꞌníꞌˋ néengˊ rúꞌˋnaaꞌ. Co̱ꞌ lamɨ˜ jéengˊguɨ lɨ́ɨˊ lafaꞌ siꞌˊ iábˋ e sɨjnɨˊ quíˉiiꞌ lacaꞌíingꞌ˜naaꞌ, co̱ꞌ ꞌníꞌˋ néemˊ rúꞌˋnaaꞌ. Jo̱ lɨ́ɨˊ lafaꞌ Dseaˋ Jmáangˉ cajgiéeiñˉ e iáˋ do mɨ˜ cajúiñˉ fɨˊ dseꞌˋ crúuˆ. 15 Co̱ꞌ mɨ˜ cajúngˉ Dseaˋ Jmáangˉ uíiꞌ˜ jneaa˜aaꞌ, jo̱baꞌ caꞌuíingˉ e laco̱ꞌ joˋ quie̱ˊ nifɨˊ quíˉiiꞌ e júuˆ quiʉꞌˊ ta˜ quiáꞌˉ ꞌlɨɨ˜ Moi˜. Jo̱ cajméerˋ lajo̱ e laco̱ꞌ caꞌuíingˉnaaꞌ co̱o̱bˋ ꞌléꞌˋ e ꞌmɨ́ɨˉ lajɨˋ tú̱ˉ íingꞌ˜naaꞌ do laꞌóꞌˋ caꞌuíingˉnaaꞌ dseaˋ quiáꞌˉ Dseaˋ Jmáangˉ. Jo̱ lajo̱b cajméerˋ e laco̱ꞌ joˋ ꞌníꞌˋ néengˊ rúꞌˋnaaꞌ. 16 Jo̱guɨ laꞌeáangˊ e cajúngˉ Dseaˋ Jmáangˉ fɨˊ dseꞌˋ crúuˆ cuaiñ˜ quíˉiiꞌ, jo̱baꞌ juguiʉ́ˉ júuˆ røøbˋ nɨse̱e̱ˉnaaꞌ có̱o̱ꞌ˜ Fidiéeˇ lana lajɨˋ tú̱ˉ íingꞌ˜naaꞌ, dseaˋ caꞌníꞌˋ néengˊ rúꞌˋnaaꞌ, jo̱ cajméerˋ e lafaꞌ jaamˋ dseaˋ caꞌuíingˉnaaꞌ. 17 Jo̱ Dseaˋ Jmáangˉ cajárˉ cajaguiarˇ júuˆ jial nilɨseengˋ dseaˋ juguiʉ́ˉ júuˆ røøˋ có̱o̱ꞌ˜ Fidiéeˇ laco̱ꞌguɨ ꞌnʉ́ꞌˋ, dseaˋ jaˋ lamɨ˜ cuíingˋnaꞌ Fidiéeˇ, có̱o̱ꞌ˜guɨ jneaꞌˆ, dseaˋ lɨ́ɨˊnaaꞌ dseaˋ Israel i̱ cuíingˋ Fidiéeˇ latɨˊ mɨ˜ uiing˜. 18 Co̱ꞌ laꞌeáangˊ có̱o̱ꞌ˜ e cangongɨ́ɨngˉ Dseaˋ Jmáangˉ fɨˊ dseꞌˋ crúuˆ cuaiñ˜ quíˉiiꞌ, jo̱baꞌ lajaangˋ lajaangˋ jneaa˜aaꞌ, dseaˋ lɨ́ɨˊɨɨꞌ dseaˋ Israel o̱si o̱ꞌ lajo̱ é, nɨcuǿømˋ sɨɨ˜naaꞌ có̱o̱ꞌ˜ Tiquíˆiiꞌ Fidiéeˇ laꞌeáangˊ e jmɨcó̱o̱ꞌ˜ jneaa˜aaꞌ e Jmɨguíˋ quiáꞌrˉ ꞌñiaꞌrˊ do.\n19 Jo̱baꞌ lanaguɨ, røøbˋ nɨꞌɨˊ dsiˋnaaꞌ lajɨˋ tú̱ˉ íingꞌ˜naaꞌ do, co̱ꞌ dseaˋ quiáꞌˉ Fidiéebˇ nɨlɨ́ɨˊɨɨꞌ; jo̱guɨ lana lafaꞌ co̱o̱bˋ fɨɨˋ nɨlɨ́ɨˊɨɨꞌ lajɨˋ tú̱ˉ íingꞌ˜naaꞌ. Co̱ꞌ lanaguɨ laco̱ꞌ co̱o̱bˋ fɨɨˋ nɨse̱e̱ˉnaaꞌ có̱o̱ꞌ˜ dseaˋ do, jo̱ laco̱ꞌ dseaˋ sɨnʉ́ʉˆ quiáꞌˉ Fidiéebˇ nɨlɨ́ɨˊnaaꞌ lana. 20 Jo̱ jaléngꞌˋ jneaa˜aaꞌ, dseaˋ lɨ́ɨˊnaaꞌ dseaˋ quiáꞌˉ Fidiéeˇ, lɨ́ɨˊnaaꞌ lafaꞌ co̱o̱ˋ ꞌnʉ́ʉˊ. Jo̱ lafaꞌ tɨɨˉ fɨɨˋ quiáꞌˉ e ꞌnʉ́ʉˊ do lɨ́ɨˊ jneaꞌˆ, dseaˋ lɨ́ɨˊnaaꞌ dseaˋ apóoˆ quiáꞌˉ Dseaˋ Jmáangˉ có̱o̱ꞌ˜guɨ i̱ dseaˋ i̱ jmóoˋ ta˜ féꞌˋ cuaiñ˜ quiáꞌˉ Fidiéeˇ cajo̱. Jo̱guɨ ꞌñiaꞌˊ Dseaˋ Jmáangˉ lɨ́ɨiñˊ lafaꞌ e cuiteáꞌˆ laꞌuii˜ e dséeˊ quiáꞌˉ quiúungꞌ˜ e ꞌnʉ́ʉˊ do. 21 Jo̱guɨ lajaangˋ lajaangˋ jneaa˜aaꞌ, dseaˋ quiáꞌˉ Dseaˋ Jmáangˉ, lɨ́ɨˊnaaꞌ lafaꞌ cuiteáꞌˆ e ngóoˊ sóˋ røøˋ quiáꞌˉ e ꞌnʉ́ʉˊ do laꞌeáangˊ có̱o̱ꞌ˜ Dseaˋ Jmáangˉ cartɨˊ niꞌuíiˉnaaꞌ co̱o̱ˋ ꞌnʉ́ʉˊ güeangꞌˆ quiáꞌˉ Fidiéeˇ. 22 Jo̱ ꞌnʉ́ꞌˋ, dseaˋ quiáꞌˉ Dseaˋ Jmáangˉ nɨlɨ́ɨngˊnaꞌ co̱lɨɨng˜ có̱o̱ꞌ˜ jaléngꞌˋ jneaꞌˆ, jo̱ ngóoˊ uíingˉnaꞌ laco̱ꞌguɨ ngóoˊ uíingˉ e ꞌnʉ́ʉˊ quiáꞌˉ Fidiéeˇ do. Jo̱guɨ jee˜ jaléngꞌˋ jneaa˜aaꞌ seemˋ Fidiéeˇ laꞌeáangˊ có̱o̱ꞌ˜ Jmɨguíˋ quiáꞌrˉ.


Journal de Renaud Camus, dimanche 17 mars 2019\ncréée le mardi 19 mars 2019, 0 h 29\nmodifiée le samedi 14 décembre 2019, 0 h 00Plieux, dimanche 17 mars 2019. Mme Gabrielle Cluzel, rédactrice en chef, je crois, de “Boulevard Voltaire”, à qui j’avais donné jeudi ~~~ ~~~~~~~~~~ ~~ ~~~~~~~ ~~~ ~~~~ ~~~~~~~ ~~~~~~~~~~~ ~~~~~~~ ~~~~~ ~~~~~, ~~~ ~~~~ ~~~ l’a pas publié, ~~~~~~ ~~~~~ ~~~~~~~~~~~ ~~ ~~~~ ~~~~~~, ~~~ ~~~~~~ :\n« ~~~~~ ~~~~~ ~~~~~~~ ~~~~~~ ~~~~~ ~~~ ~~~~~ ~~~~~ ~~~~~~~~~ ~~~~ ~~~~ ~~~~~~~~ ~~~~~~~~~ ~~~ ~~~~~~~~ ~~’~~~~~~~~~~ ~~~~ ~~~~~ nous aviez accordé ~~~ ~~’~~~~~~~~~ ~~~~~~~~~~~ ~~~~~~~~~. ~~~~~~~-~~~~~ ~~~~~~~~ ~~’~~~~ ~~~~~ ~~~ ~~~~~~~~~~~~ ? ~~~~~ ~~~~~-~~~~~ ~~~~~~~ ~~~~~~~ ~~~ ~~~ ~~~~~~~~~~ ~~~ ~~~ ~~~~ ~~~~~ ~~~~~~ ~~~~~~~~~~ ~~~ ~~~~~~ ? Vous a-t-on répondu ~~~~ ~~~~~ ~~~ ~~~ ~~~~~~~~~~~ ~~~~ ? ~~~ ~~~~~~~~, ~~~~~ ~~~ ~~~~~~, ~~~~ ~~ ~~~~~~~ ~~~~~ négative.\n« ~~~ ~~~~~~~ ~~~~~~~~~~~~ ~~~ ~~~~~~~~ ~~~ ~~~ ~~’~~~~~~~ ~~~ vous.\nGabrielle Cluzel »\nAssez ~~~~~~ ~~~~-~~~~~, ~~~ ~~~~ ~~~ ~~~~~~~~ ~~~~~ :\n« ~~~~~ ~~~~~~ ~~~~~ ~~~~~~~~~~~ ~~~~~~~~~~~ ~~~~~~~~~. ~~~~~~~~ ~~~~ ~~~~~~~ ~~~ ~~~~~ ~~~ ~~~~~~~ ~~~~ ~~~~~~~ ~~~~ ~~~~~~~~~ ~~~~~~~~ publiés le lendemain, ~~~~~ ~~~~ ~~~~~~~ ~~~~~~~~~ ~~~~~ ~~~~~~~~ ~~~~~ ~~~ ~~~~~~~, ~~~’~~~ ~~~ ~~~~~~~~ ~~~~ ~~~~~~~~~ ~~~ ~~~~~ ~~~~~~~~ ~~~ ~~~~ ~~’~~~ ~~~~~~~~~ ~~~~~~~~~~ ~~~~~~~~~~~~~~~~. ~~’~~~~~~~~~~ ~~~~ ~~~~~ ~~~~~ bien voulu me ~~~~~~~~~ ~~~~~~ ~~~~~~~~~~~~ ~~~~ ~~ ~~~~ ~~~~~~~~~~ ~~~~~~~~~~~~ ~~~~~~~~, ~~~ ~~~~~~~~~ ~~~~~~ ~~~~~~~~~. ~~~ ~~~ ~~~~~ ~~~~~~ ~~~ ~~~~ ~~~~, ~~~~~~~~~~~~~ ~~~~~ ~~~~ ~~~~~~~ ~~~~~~~~, ~~~~~ ~~~~~ répondre immédiatement comme ~~~ ~~~~~~~~ ~~~~ ~~~~~ ~~~ ~~~~~~~~~~~, ~~~~~ ~~~~~~~~ ~~~ ~~~~~ ~~~~~~~~~ ~~~ ~~~~~~ ~~ ~~~~~~ ~~~ ~~~~~~~ ~~~~~~~ ~~~ ~~’~~~~~~-~~~~~ ~~~~~~ ~~~’~~~ ~~~ ~~~~~~~~~ ~~~ ~~~~~~~~~ ~~~’~~~ avait jadis jusqu’à ~~~~~ heures.\n« ~~~ ~~~~~~~~~~ ~~~~~~~~~ ~~~ ~~~ ~~~~~ ~~~~~~~ ~~~~~ ~~~~~ ~~~~ ~~~~~~~~~~ ~~~~~~~~~~~ ~~~~~~~~~~~, ~~~~~~ ~~~~~~~~~~~~~~ ~~~ ~~~~~~ ~~~~~~~ ~~ ~~~~ ~~~~~~~~~ ~~~ ~~~~~~~~~ ~~~~ ~~~~~~~~~~~~~~~ généraux le conseil ~~~ ~~~~~~~~ ~~~~ ~~~~~~~~~ ~~~~~~ ~~~~ ~~’~~ ~~~~~~ ~~~~~~~. “~~~~~~~~~~ ~~~~~~~~~”, ~~~~~ ~~~ ~~~ ~~~~~~~ ~~~~~~~~~~~~~~~, ~~~ ~~~~~~ ~~~~ ~~’~~~~~~ ~~~~~~~ ~~~~~ ~~~ ~~~~~ ~~~ ~~~~~~ ~~~~~, avait l’occasion d’un ~~~~~~ ~~~~~~~ ~~~ ~~~~~~, ~~~ ~~~~~~~~~~~~ ~~’~~~ ~~~~~~~~~~ ~~~~~~ ~~~ ~~~~~~~, ~~~~~~ ~~~~ ~~~~~~~~~~~ ~~~ ~~~~~~~~~~~~~, ~~~ ~~~~ ~~~ ~~~ ~~~~~~~~~~~~~~ ~~~ ~~~~~. ~~~ ~~~ ~~’~~ ~~~~ fait. Karim Ouchikh, ~~~~~~~ ~~~~~~ ~~~~, ~~ ~~~~~ ~~~~~~ ~~~ ~~~~~~~ ~~~~~~ ~~~~~~~ ~~~ ~~~~~~~~~~ ~~~~~~~~~~ ~~~~~ ~~~~ ~~~ ~~~~~ ~~~~~~~~ ~~~ ~~~~~~~~~~~~ ~~~ ~~~~~~~~. ~~~ ~~’~~~ ~~~~ ~~~~ ~~~~~ déranger, préférant croire ~~ ~~~~~~~~ ~~~~~~~~~~~~ ~~~~~~~~~~ ~~~ ~~~~~~~~~~ ~~~~~~~~~ ~~~ ~~~~~~~~~~ ~~~~~ ~~~~~~~~~~. ~~~ ~~~~~~~~~~, ~~~~~ ~~~~. ~~~~~~ ~~~ ~~~~ ~~~~~~, ~~~ ~~~~~~ ~~~~ ~~~ ~~~~~~~~ ~~’~~~~~~ ~~’~~~ ~~~~~~~~~~~~ médiatique sans nom ~~~~ ~~~ ~~~~~ ~~~~~~ ~~~~~~, ~~’~~~~~~~~~~ ~~’~~~~~~ ~~~~~ ~~~~~~~ ~~~~~~~ ~~~ ~~~~~, ~~~~~~ ~~~~~~, ~~~~~~~-~~~ ~~~ ~~~~~, ~~~~~ ~~~~~ ~~~~~~~ ~~~~~ ~~~ ma discourtoisie, ~~’~~~ ~~~~~ ~~~~~~~~ ~~~~~ la tourmente, de ~~~ ~~~~~ ~~~ “~~~~~~~~~~ ~~~~~~~~~”, ~~~ ~~’~~~~ ~~~~~ ~~~~~~~~~~~ ~~~~~~~~~ ~~~~~~~~~~~~~~~, ~~~~ ~~~~~~~~~ ~~~~~~ ~~~~~ ~~~~~~~~~~~ ~~ ~~~~~~~~~ ~~~~ ~~~~~ ~~~~ ~~~~~~~~~~~ ~~~ ~~~~~~~~ ~~~~~ ~~~ ~~~~ publier quand il ~~~~~ ~~~~~, ~~~ ~~~~ ~~~ tout.\n« ~~~~~~~ ~~~~ ~~~ ~~~~~~ ~~~ ~~~~~ ~~~~~~~~~ ~~~ ~~~~~~~~~~~ ~~~~~~~ ~~~~~~~~~~ ~~~~ ~~~ ~~~~~~~~~~, ~~’~~~~~~~ ~~~ ~~~ ~~~~~~~, ~~~~~ ~~~~ ~~~~~~~~~~~~~~~ humiliations de la ~~~~~~~, ~~’~~~ ~~~~~~~~ ~~~~~~~~ ~~~~~, ~~ ~~~ ~~~~~~~ ~~~~~~~~, ~~~ ~~~~~~~ ~~~~~~~~~~ ~~~~~~~, ~~~ silence.\n« ~~~~~~, ~~~~~ ~~~~~~ ~~~~~, ~~~~~ ~~~ ~~’~~~~~~ ~~~~~ ~~~~ ~~~~~ ~~~ ~~~~~~~~ déjà.\n« Croyez, je ~~~~~ ~~~~~, ~~ ~~~~~~ ~~~ considération,\nvoir l’entrée du dimanche 17 mars 2019 et son image dans Le Jour ni l’Heure


Diskuizhañ zo mat – Stefan Carpentier\nDiskuizhañ zo mat\nEn abardaez-mañ, tudoù, em eus graet un dra ha ne’m boa ket graet pell zo. Gouzout a rit pa samm an nen ur bern labour war e chouk: treiñ, adlenn, sevel pennadoù… Ne chom ket nemeur a amzer d’ober traoù all. Peurliesañ e ran ar pezh am eus graet hirie em gwele, klet an tamm ac’hanon, a-raok en em reiñ da gousket. Dre vras e-pad e-tro un hanter-eur. Ne vez ket mat dalc’hmat. Gwech a vez zoken e soñjan em befe graet gwell o tremen hep ober ha gortoz an deiz war-lerc’h; marteze ne oa ket ma spered gant se. Me zo sur ez eo c’hoarvezet ganeoc’h ivez. N’on ket hardizh ken-ken avat. Ne ran ket kement-se e lec’hioù arvarus. Hirie koulskoude e oan a-wel d’an holl. Em liorzh, gwir eo, met a-wel d’an holl. Ha pa ouzon mat ez eus merc’hed (ha paotred?) o c’hlaourenniñ gant ar c’hoant da gaout ur poltred ac’hanon ouzh en ober, n’ho talc’hin ket pelloc’h gant ma gerioù. Peogwir e plij kalz din en em ziskouez…\nYa, tudoù, lennet em eus er maez dindan bannoù an heol. What did you expect?\nAuteur StefanPublié le 18 août 2015 Catégories Brezhoneg, DiRuMmRolLeT, Non classé\n2 réflexions sur « Diskuizhañ zo mat »\nOlier ar Mogn dit :\nPell on bet a-raok ober ar pezh a zisplegez aze. Bremañ ne lennan nemet pa ouzon ez eo prest va spered da resev ar skrid, un doare da zoujañ d’ar skrivagnerien met dreist-holl da dennañ ar pezh zo da dennañ diouzh ar skrid. Da betra lenn evit lenn ?\n21 août 2015 à 8 h 56 min\nRe wir, Olier. Ar boued spered zo evel ar boued korf: da betra fardañ pizza pa fell d’an nen debriñ rougailh ? Kaer en deus kavout mat ar pizza ur wech an amzer, ma n’emañ ket e vlaz gant se an deiz-se ne gavo tamm plijadur ebet gant e voued. Kaout plijadur, sed ar pezh a gont a-benn ar fin.\nPrécédent Article précédent : Pepper&Carrot rann 4: Taol ijin\nSuivant Article suivant : Video killed the radio stars


Porspoder - Wikipedia\nAr bourk, a-bell\n1 779 ann. (2019)\n48° 30′ Norzh\n4° 46′ Kornôg / 48.5, -4.77\nPorspoder (distaget [pɔrsˈpoːdɛr]) zo ur gumun eus Bro-Leon e kanton Lokournan, e departamant Penn-ar-Bed, e gwalarn Breizh.\n9.1 Tud bet marvet eno\nD'an 20 a viz Du 2009 e oa bet votet live 1 ar garta Ya d’ar brezhoneg gant Kuzul-kêr ar gumun.\n25 a viz Gouere 1644: e porzhig Melon e tilestras Henriette Bro-C'hall, rouanez kenseurtez Bro-Saoz, a oa tec'het dirak dispac'h Oliver Cromwell.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person Gabriel Vaillant ha gant François-Marie Lezoc ha Claude Thomad, kureed.\nEil Brezel-bed: d'an 9 a viz Here 1940 e kouezhas un nijerez Albacore eus Fleet Air Arm (skouadron 829) ar Rouantelezh-Unanet e Porspoder; tapet e voe he zri nijour gant an Alamaned; d'ar 24 a viz Gouere 1941 e kouezhas un nijerez Spitfire IIa marilhet P7881 ha kodet UM-V eus ar 152th Squadron eus ar Royal Air Force e Porspoder; lazhet e voe he levier, douaret eo e Bered Kerfaotraz e Brest; d'an 30 a viz Kerzu 1941 e kouezhas un nijerez Halifax II marilhet V9979 ha kodet TL-E eus ar 35th Squadron eus ar Royal Air Force e Porspoder; lazhet e voe he femp nijour, beziet int e Bered Kerfaotraz e Brest.\nKumun Larred a voe staget ouzh Porpoder e 1971.\nYves Colin, bet ijinet ar skoubidou gantañ evit dastum ar bezhin e bourzh ur vag, d'ar 26 a viz Kerzu 2007.\nPorthbugh (Kernev-Veur) abaoe 1987\n(fr) Lec'hienn ofisiel ti-kêr Porspoder\n(br) Porspoder war lec'hienn Geobreizh\nAdtapet diwar « https://br.wikipedia.org/w/index.php?title=Porspoder&oldid=2001907 »\nKemmoù diwezhañ degaset d'ar bajenn-mañ d'an 28 Mez 2022, da 06:55.


8000 bugel o devez tro da heuliañ kentelioù brezhoneg e skolioù Penn-ar-Bed. Evit an distro-skol a zeu eo nec'het ar peder c'hevredigezh a ra war-dro ar c'helenn-se rak ne vefe kinniget nemet d'ar skol-vamm, hervez ar steuñv nevez kinniget gant Ensellerezh akademiezh an departamant.\nPublié le 20/05/2020 à 19h37 • Mis à jour le 12/06/2020 à 12h37\nSkoaz-ouzh-skoaz emañ ar c'hevredigezhioù a ginnig un tañva brezhoneg da 8000 skoliad e Penn-ar-Bed. • © DR\nPetra vo dazont ar prantadoù tañva d'ar brezhoneg a vez kinniget da 8000 bugel bennak e skolioù publik Penn-ar-Bed ? Setu ar goulenn zo bet savet en ul lizher gant ar c'hevredigezhioù Sked, Mervent, KLT hag An Oaled, ouzh ensellerez akademiezh Penn-ar-Bed, Carole Lombardi-Pasquier.\n"Hervez ar steuñv a vez goulennet diganeomp sinañ e vefe kinniget an eurvezh brezhoneg-se d'ar vugale skol-vamm hepken, a zispleg Yannick Menguy, rener ar gevredigezh Mervent. Padal e oa ar bloaz-mañ 2500 skoliad bennak oc'h heuliañ ar c'hentelioù-se etre ar CP hag ar CM."\nAr c'hentelioù tañva-se a vez kinniget gant kelennerien tutet gant peder c'hevredigezh hag arc'hantaouet e vezont gant departamant Penn-ar-Bed evit an hanter, ha gant Rannvro Breizh hag ar c'humunioù evit an hanter-all. Miliadoù a skolidi eus ar skol-vamm d'ar CM2 o deus bet tro da glevet brezhoneg a-drugarez d'ar steuñv-se abaoe kazi ugent vloaz. Met war-nes cheñch krenn emañ an traoù.\nKevezerezh etre brezhoneg ha saozneg\nHervez Solange Creignou, besprezidantez kuzul departamant Penn-ar-Bed, e vefe ur c'helc'hlizher embannet e 2017 e kaoz. "Lakaat a ra ar yezhoù rannvroel war ar memes live hag ar yezhoù estren, ar saozneg da skouer, emezi. Anat eo, ma rank ar gerent dibab etre brezhoneg ha saozneg ez aio ar braz anezho war zu ar saozneg. Arabat enebiñ an div yezh. Betek hen e veze desket anezho o div gant ar vugale ha mont a rae mat en-dro."\nAn emglev gant an Deskadurezh Stad a zo chomet a sav e fin ar bloavezh 2019. E fin miz Meurzh e oa bet raktreset un emgav etre servijoù an departamant ha re an ensellerez akademiezh. Nullet eo bet abalamour d'ar prantad kraouiñ divizet da dalañ ouzh ar C'hovid-19 hag aet eo an Deskadurezh Stad war-raok, oc'h heuliañ strizh ar c'helc'hlizher war a seblant. "Lizhiri zo bet kaset d'an tiez-kêr da zisplegañ dezho ar reolennoù nevez hag an dibaboù d'ober", eme Solange Creignou.\nUr bloavezh da sevel ur steuñv nevez\nEn o lizher e c'houlenn neuze ar c'hevredigezhioù e vefe kendalc'het evel a-raok e-pad ur bloavezh ouzhpenn, ha komzet evit kas an traoù war raok. "N'eo ket bet resevet al lizher gant hor servijoù", a respont an Ensellerezh akademiezh da heul hor goulennoù. "Respontet e vo pa vo bet lennet al lizher".\nSkrivet he deus ivez Nathalie Sarrabezolles, prezidantez ar c'huzul-departamant, da rektor akademiezh Roazhon, Emmanuel Ethis, a-benn eskemm war an danvez-se. Ul lizher chomet direspont betek-hen.\nLedanaat an tañva da holl skolidi Penn-ar-Bed\n"Ar prantadoù tañva-se a zo un doare da lakaat bugale n'emaint ket e klasoù divyezhek nag e skolioù Diwan da glevet brezhoneg ivez, eme Solange Creignou. Ul lodenn a-bouez eo eus ar Brastres yezh votet gant an departamant e 2016. Embannet hon eus ar youl da ledanaat an tañva-se d'an holl skolidi en departamant, en ur gregiñ gant ar re CE2-CM, evit ma c'hellfent dibab an opsion da heul er skolaj. Aze e vefe kaset ar raktres-se war-gil e plas mont war-raok".\nEvit ar c'hevredigezhioù eo nec'hus ar cheñchamant-se war dachenn ar yezh, evel-just, met war al live sokial. "Ma vez dilezet an tañva er c'hentañ derez e vo kollet un drederenn eus hon eurvezhioù ganeomp, a gendalc'h Yannick Menguy. An dra-se a dalvezfe lezel kelennerien da vont, siwazh. Nec'het bras omp rak ur sin fall ouzhpenn e vefe evit plas ar brezhoneg er skolioù."\ncopier le lien https://france3-regions.francetvinfo.fr/bretagne/tanva-brezhoneg-e-skoliou-penn-ar-bed-krennan-pe-ledanaat-ar-c-hinnig-1831488.html\n1 Cancer du sein. Dañsal dindan ar glav, le documentaire poignant de Goulwena an Henaff sur l'envie de vivre\n4 Formation : une école à Lorient pour devenir scaphandrier\n5 Mort de Dorian Guémené à Rennes. Le procès s'ouvre aux assises et s'attache à la personnalité des accusés\nAccueil > Bretagne > Tañva brezhoneg e skolioù Penn-ar-Bed : krennañ pe ledanaat ar c'hinnig ?